pythainlp/thai-wiki-dataset-v4 huggingface dataset:
สัญญาใหม่

สัญญาใหม่  เป็นหนึ่งในโครงการ, โปรเจกต์งานสาธารณะ การปฏิรูปทางการเงินและกฏระเบียบทีถูกประกาศใช้โดยประธานาธิบดี แฟรงกลิน ดี. โรสเวลต์ในสหรัฐอเมริกาในช่วงระหว่างปี ค.ศ. 1933 และ 1936 ได้ตอบสนองความต้องการเพื่อบรรเทา, การปฏิรูปและฟื้นฟูจากภาวะเศรษฐกิจตกต่ำครั้งใหญ่ 
โครงการหลักของรัฐบาลกลางได้รวมถึงเหล่า "นักอนุรักษ์นิยมพลเรือน (CCC)" "ฝ่ายบริหารการงานพลเรือน (CWA)" "ฝ่ายบริหารสวัสดิการฟาร์ม (FSA)" "กฎหมายการฟื้นฟูอุตสาหกรรมแห่งชาติ ค.ศ. 1933 (NIRA)" และ"ฝ่ายบริหารสวัสดิการทางสังคม(SSA)" พวกเขาได้ให้การสนับสนุนสำหรับเจ้าของฟาร์ม ผู้ว่างงาน เยาวชน และผู้สูงอายุ สัญญาใหม่ได้รวมถึงการจำกัดใหม่และการป้องกันต่อธุรกรรมอุตสาหกรรมและความพยายามที่จะขยายตัวทางเศรษฐกิจภายหลังจากราคาได้ตกต่ำอย่างรวดเร็ว โครงการสัญญาใหม่ได้รวมถึงทั้งการผ่านทางกฎหมายโดยสภาคองเกรสเช่นเดียวกับคำสั่งฝ่ายบริหารประธานาธิบดีในช่วงวาระแรกของการเป็นประธานาธิบดีของแฟรงกลิน ดี. โรสเวลต์ 
โครงการนี้ได้มุ่งเน้นไปยังสิ่งที่นักประวัติศาสตร์เรียกว่า "หลัก 3 ข้อ": การบรรเทาสำหรับผู้ว่างงานและคนยากจน การฟื้นฟูของเศรษฐกิจให้กลับเข้าสู่ภาวะปกติ และการปฏิรูประบบทางการเงินเพื่อป้องกันไม่ให้เกิดภาวะตกต่ำกลับมาซ้ำอีก สัญญาใหม่ได้สร้างการปรับเปลี่ยนทางการเมือง ทำให้พรรคเดโมแครตมีเสียงข้างมาก(เช่นเดียวกับพรรคที่จัดตั้งในทำเนียบขาวจากเจ็ดในเก้าวาระของประธานาธิบดี ตั้งแต่ปี ค.ศ. 1933-1969) ด้วยพื้นฐานมาจากความคิดเสรีนิยม,ทางตอนใต้ ธรรมเนียมของพรรคเดโมแครต เครื่องจักรเมืองขนาดใหญ่ และสหภาพแรงงานที่ได้รับมอบอำนาจใหม่และชนกลุ่มทางเชื้อชาติ พรรครีพับลิกันได้แตกแยกด้วยฝ่ายอนุรักษ์นิยมที่คัดค้านสัญญาใหม่ทั้งหมดซึ่งไม่เอื้ออำนายต่อธุรกิจและการเติบโตทางเศรษฐกิจและการสนับสนุนให้กับฝ่ายเสรี การปรับเปลี่ยนให้เป็นรูปธรรมเป็นการประสานกันของสัญญาใหม่ที่ครอบงำการเลือกตั้วเข้าชิงตำแหน่งประธานาธิบดีในปี ค.ศ. 1960 ในขณะที่ฝ่ายค้านที่เป็นพวกอนุรักษ์นิยมส่วนใหญ่ต่อรัฐบาลผสมที่ได้ควบคุมรัฐสภาภายในประเทศตั้งแต่ปี ค.ศ. 1937 ถึง 1964
สรุป.
"สัญญาใหม่" หรือที่รู้จักในภาษาอังกฤษว่า "New Deal" เป็นชุดนโยบายสำคัญในประวัติศาสตร์สหรัฐอเมริกา ที่ริเริ่มโดยประธานาธิบดีแฟรงกลิน ดี. โรสเวลต์ ในช่วงปี พ.ศ. 2476-2479 (ค.ศ. 1933-1936) เพื่อแก้ไขปัญหาเศรษฐกิจตกต่ำครั้งใหญ่ที่เกิดขึ้นทั่วโลก
นโยบายสัญญาใหม่ส่งผลให้เกิดการเปลี่ยนแปลงทางการเมืองครั้งใหญ่ในสหรัฐฯ โดยพรรคเดโมแครตได้รับความนิยมอย่างมาก และครองอำนาจในทำเนียบขาวเป็นเวลายาวนาน
แม้ว่านโยบายนี้จะเกิดขึ้นในอดีต แต่แนวคิดของสัญญาใหม่ยังคงมีอิทธิพลต่อการกำหนดนโยบายเศรษฐกิจและสังคมในหลายประเทศรวมถึงประเทศไทย โดยเฉพาะในยามที่เกิดวิกฤตเศรษฐกิจ เช่น การออกมาตรการกระตุ้นเศรษฐกิจ การสร้างงาน และการช่วยเหลือผู้ว่างงาน
ตะแยะ

ตะแยะ  เป็นเมืองในจังหวัดตะแยะ ภาคมะกเว ทางตอนกลางของประเทศพม่า ตั้งอยู่บนฝั่งขวา (ฝั่งตะวันตก) ของแม่น้ำอิรวดี เยื้องกับเมืองอองลานทางฝั่งซ้าย และระหว่างเมืองแปรกับเมืองมะกเว ตะแยะเป็นศูนย์กลางการปกครองของจังหวัดและอำเภอตะแยะ มีประชากร (ประมาณการ ณ พ.ศ. 2553) จำนวน 108,000 คน
โออิตะ ทรินิตา

โออิตะ ทรินิตา (; โรมาจิ: "Oita Trinita") สโมสรฟุตบอลอาชีพในประเทศญี่ปุ่น ตั้งอยู่ใน เมืองโออิตะ จังหวัดโออิตะ อยู่ใน เจ2 ลีก อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ฐิติพันธ์ พ่วงจันทร์ 
"ทรินิตา" เป็นการผสมคำ 2 คำเข้าด้วยกันคือ "ทรินิตี้" เป็นภาษาอังกฤษแปลว่า "ตรีเอกภาพ" เป็นหลัก "ในพระเจ้าเดียว มี 3 พระบุคคล" ของศาสนาคริสต์ เนื่องจากเมืองโออิตะเป็นศูนย์กลางเผยแพร่ศาสนาคริสต์ยุค 1600 สโมสรจึงใช้หลักการนี้เป็น 3 องค์ประกอบที่สนับสนุนทีม 1.ชาวเมือง 2.ภาครัฐ 3.ภาคเอกชน และ "โออิตะ" ชื่อจังหวัด เมื่อรวมกันจึงเป็นคำว่า "ทรินิตา"
ผู้เล่นปัจจุบัน.
"ข้อมูลล่าสุด 8 มกราคม 2019"
<templatestyles src="Template:Football squad player/styles.css" />
สโมสรฟุตบอลแบรดฟอร์ด (พาร์กอะเวนิว)

สโมสรฟุตบอลแบรดฟอร์ด (พาร์กอะเวนิว) เป็นสโมสรฟุตบอลที่ตั้งอยู่ในเมืองแบรดฟอร์ด เทศมณฑลเวสต์ยอร์กเชียร์ ประเทศอังกฤษ ปัจจุบันลงแข่งขันในเนชันนัลลีกนอร์ท ซึ่งอยู่ในลำดับ 6 ของระบบฟุตบอลลีกอังกฤษ 
คำว่า พาร์กอะเวนิว ในวงเล็บหมายถึงชื่อสนามเหย้าดั้งเดิมของสโมสรที่ตั้งอยู่ที่ฮอร์ตันพาร์กอะเวนิว ซึ่งมีการนำมาใส่ไว้ในวงเล็บต่อท้ายชื่อสโมสรเพื่อไม่ให้สับสนกับ สโมสรฟุตบอลแบรดฟอร์ด ซิตี ที่ลงแข่งขันในอีเอฟแอลลีกวัน โดยสโมสรแห่งนี้มีชื่อเรียกอย่างย่อในหมู่แฟนฟุตบอลท้องถิ่นว่า แบรดฟอร์ด
สโมสรฟุตบอลแบรดฟอร์ด (พาร์กอะเวนิว) ในปัจจุบัน เป็นสโมสรที่ก่อตั้งขึ้นใหม่จากสโมสรเดิมที่ลงแข่งขันในฟุตบอลลีกในช่วงปี ค.ศ. 1908 ถึง ค.ศ. 1970 ก่อนจะตกชั้นลงไปแข่งขันในนอร์เทิร์น พรีเมียร์ลีก ซึ่งเป็นลีกฟุตบอลสมัครเล่น และเข้าสู่การชำระบัญชีเลิกกิจการเมื่อปี ค.ศ. 1974 ก่อนจะก่อตั้งใหม่และไปเริ่มต้นแข่งจากลีกลำดับที่ 13
ตราสัญลักษณ์สโมสร.
ตราสัญลักษณ์ของสโมสรนำเค้าโครงส่วนใหญ่มาจากตราอาร์มของสภาเทศบาลเมืองแบรดฟอร์ด ต่างกันตรงที่ตราของเทศบาลเมืองแบรดฟอร์ดจะมีคำขวัญด้านล่างเป็นภาษาอังกฤษว่า Progress, Industry, Humanity แต่ตราของสโมสรคำขวัญด้านล่างจะเป็นข้อความภาษาละตินว่า "Labor omnia vincit" ซึ่งเป็นข้อความที่นำมาจากหนังสือของเวอร์จิล กวีชาวโรมัน ตรงกับภาษาอังกฤษว่า Work conquers all (ความวิริยะอุตสาหะเป็นหนทางสู่ความสำเร็จ)
ส่วนที่นำมาจากตราของสภาเมืองได้แก่เครื่องยอด ที่เป็นรูปหัวของหมูป่า สื่อถึงตำนานพื้นบ้านของเมืองแบรดฟอร์ด ที่กล่าวไว้ถึงหมูป่าอันดุร้ายแห่งป่าคลิฟฟ์วูด (The Boar of Cliffe Wood) และสัตว์ประคองข้างที่เป็นแพะพันธุ์แองโกรา สื่อถึงความเป็นเมืองที่มีชื่อเสียงด้านอุตสาหกรรมเสื้อขนสัตว์
เจ้าชายก็อทฟรีทแห่งโฮเอินโลเออ-ลังเงินบวร์ค

เจ้าชายก็อทฟรีทแห่งโฮเอินโลเออ-ลังเงินบวร์ค  หรือพระนามเต็มคือ ก็อทฟรีท แฮร์มัน อัลเฟรท เพาล์ มักซีมีลีอาน วิคทอร์  ทรงเป็นองค์อธิปัตย์แห่งโฮเอินโลเออ-ลังเงินบวร์ค เป็นพระโอรสใน แอนสท์ที่ 2 เจ้าชายแห่งโฮเอนโลเออ-ลังเงินบวร์ค และเจ้าหญิงอเล็กซานดราแห่งซัคเซิน-โคบวร์คและโกทา เป็นพระนัดดาในเจ้าชายอัลเฟรด ดยุกแห่งซัคเซิน-โคบวร์คและโกทา เป็นพระราชปนัดดาใน สมเด็จพระราชินีนาถวิกตอเรีย
หลังจากการล่มสลายของราชวงศ์ในปี ค.ศ. 1918 พระองค์ยังทรงดำรงพระอิสริยยศ ผู้นำราชวงศ์ลังเงินบวร์ค ทรงรับราชการ สงครามโลกครั้งที่สอง พระองค์ทรงได้รับบาดเจ็บจากสงคราม พระองค์ทรงออกจากราชการ เมื่อวันที่ 20 กรกฎาคม ค.ศ. 1944
เสกสมรส.
พระองค์ทรงเข้าพิธีอภิเษกสมรสกับ เจ้าหญิงมาร์การีตาแห่งกรีซและเดนมาร์ก พระเชษฐภคินีใน เจ้าชายฟิลิป ดยุกแห่งเอดินบะระ เมื่อวันที่ 20 เมษายน ค.ศ. 1931 ในเลนเดอร์เบิร์ก เยอรมัน โดยพระพระองค์ดำรงพระอิสริยยศเป็น เจ้าชายรัชทายาทแห่งโฮเอินโลเออ-ลังเงินบวร์ค ต่อมา 11 ธันวาคม ค.ศ. 1947 พระองค์ได้รับการสถาปนาเป็นเจ้าชายแห่งโฮเอินโลเออ-ลังเงินบวร์ค พระชายาจึงดำรงพระอิสริยยศเป็น เจ้าหญิงพระชายาแห่งโฮเอินโลเออ-ลังเงินบวร์ค มีพระบุตรดังนี้
ไพโรจน์ พ่วงจันทร์

นาวาอากาศโท ไพโรจน์ พ่วงจันทร์ (เกิด 16 ธันวาคม 2509) รู้จักในชื่อ เด๋อ อดีตนักฟุตบอลชาวไทยในตำแหน่งกองหลัง ลงเล่นให้กับทีมชาติไทยใน
ชีวิตส่วนตัว.
บุตรชายของไพโรจน์ คือ ฐิติพันธ์ พ่วงจันทร์ ก็เป็นนักฟุตบอลทีมชาติไทยเช่นเดียวกัน
มีเคา กอรือบุต วิชญอวีแยตสกี

พระเจ้ามีเคาที่ 1 (31 พฤษภาคม ค.ศ. 1640 – 10 พฤศจิกายน ค.ศ. 1673) เป็นพระมหากษัตริย์แห่งเครือจักรภพโปแลนด์-ลิทัวเนีย ทรงเป็นกษัตริย์แห่งโปแลนด์และแกรนด์ดยุกแห่งลิทัวเนีย ตั้งแต่ 29 กันยายน ค.ศ. 1669 จนกระทั่งเสด็จสวรรคตเมื่อ ค.ศ. 1673 รัชสมัยของพระองค์เป็นที่จดจำจากความขัดแย้งภายในระหว่างฝ่ายนิยมเยอรมนีกับฝ่ายนิยมฝรั่งเศสในเครือจักรภพ
พระเจ้ามีเคาทรงเป็นชาวโปแลนด์แท้ ๆ และยังทรงสืบเชื้อสายมาจากการีบูตุส พระอนุชาของพระเจ้าววาดือสวัฟ ยากีลโล พระองค์ทรงได้รับเลือกเป็นกษัตริย์แห่งเครือจักรภพ หลังจากการสละราชสมบัติของพระเจ้ายันที่ 2 กาชีมีแยช วาซา เหตุผลส่วนหนึ่งที่พระองค์ได้รับเลือกเพราะชื่อเสียงของพระบิดา เจ้าชายเยเรมี วิชญอวีแยตสกี ผู้ทรงอิทธิพลที่เคยช่วยปราบพวกคอสแซคในโปแลนด์ตะวันออก ระหว่างการลุกฮือคเมลนิตสกี ในภายหลังพระเจ้ามีเคาถูกมองมองว่าเป็นเพียงหุ่นเชิดของราชวงศ์ฮาพส์บวร์คแห่งออสเตรียเท่านั้น ดังนั้นพวกนิยมฝรั่งเศสจึงหันมาสนับสนุนยัน ซอบีแยสกี ผู้บัญชาการทหารผู้โด่งดัง ความขัดแย้งภายในเครือจักรภพยังนำไปสู่ความพ่ายแพ้ทางทหารต่อกองกำลังผสมเติร์ก-คอสแซค และยังนำไปสู่การลงนามในสนธิสัญญาบูชัช ในปี ค.ศ. 1672 ซึ่งทำให้ดินแดนยูเครนในความยึดครองของโปแลนด์กลายมาเป็นส่วนหนึ่งของออตโตมัน หลังจากการสวรรคตของพระองค์ สถานการณ์อันเสียเปรียบเหล่านั้นก็เบาบางลง หลังจากชัยชนะของเครือจักรภพที่ยุทธการโคติน ในปี ค.ศ. 1673 โดยผู้สืบราชสมบัติต่อจากพระองค์ พระเจ้ายันที่ 3 ซอบีแยสกี
ในปี ค.ศ. 1670 พระองค์ทรงอภิเษกสมรสกับเอเลโอโนเรอ มารีอาแห่งออสเตรีย (ค.ศ. 1653–1697) พระราชธิดาในจักรพรรดิแฟร์ดีนันด์ที่ 3 แห่งจักรวรรดิโรมันอันศักดิ์สิทธิ์และพระมเหสีองค์ที่สาม เอเลโอโนรา กอนซากา
ยากูซ่า 0

ยากูซ่า 0  เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้า เป็นเกมภาคก่อนของซีรีส์เกม "ยากูซ่า" เนื้อเรื้องเกมดังกล่าวเกิดขึ้นในเดือนธันวาคม 1988 ที่ย่าน Kamurocho สถานที่สมมติซึ่งจำลองจากย่านคาบุกิโจในกรุงโตเกียว และย่าน Sotenbori สถานที่สมมติซึ่งจำลองจากย่านโดตมโบริในนครโอซากะ ตัวเกมวางจำหน่ายในประเทศญี่ปุ่นสำหรับเครื่องเพลย์สเตชัน 3 และ เพลย์สเตชัน 4 ในเดือนมีนาคม 2015, ในภูมิภาคอเมริกาเหนือและยุโรปสำหรับเครื่องเพลย์สเตชัน 4 ในเดือนมกราคม 2017 และวางจำหน่ายสำหรับไมโครซอฟท์ วินโดวส์ ในวันที่ 1 สิงหาคม 2018 และจะวางจำหน่ายบนเอกซ์บอกซ์วันในวันที่ 26 กุมภาพันธ์ ค.ศ. 2020
ยานบินเบากว่าอากาศ

ยานบินเบากว่าอากาศ  คืออากาศยานที่มีน้ำหนักเบากว่าอากาศ และลอยตัวหรือคงอยู่ในอากาศได้โดยอาศัยปรากฏการณ์ลอยตัวของก๊าซที่เบากว่าอากาศ (aerostatic) ซึ่งบรรจุในถุงหรือโครงสร้างที่ออกแบบมาให้บรรจุก๊าซ ทำให้ความหนาแน่นโดยรวมของตัวยานเบากว่าความหนาแน่นของอากาศรอบข้าง พาหนะที่จัดว่าเป็นยานบินเบากว่าอากาศ ได้แก่ เรือเหาะ (airship) และบัลลูน ยานบินเบากว่าอากาศบางประเภท เช่น เรือเหาะ มีเครื่องยนต์ขับเคลื่อนติดตั้งกับตัวยานทำให้สามารถขับเคลื่อนไปข้านหน้า และสามารถควาบคุมทิศทางได้
เจริง พลรถ

เจริง พลรถ (4 กรกฎาคม พ.ศ. 2540 —) เป็นนักฟุตบอลชาวกัมพูชา ปัจจุบันเล่นตำแหน่งกองกลางให้กับทีมชาติกัมพูชา เขาเคยได้รับรางวัลผู้เล่นยอดเยี่ยมของกัมพูชาลีก ฤดูกาล 2560
สโมสรอาชีพ.
บุรีรัมย์ ยูไนเต็ด.
ในวันที่ 9 สิงหาคม พ.ศ. 2561 เจริง พลรถ ย้ายมาร่วมทีมบุรีรัมย์ ยูไนเต็ด ในตำแหน่งโควตาอาเซียน โดยเขาจะสวมเสื้อหมายเลข 24 อย่างไรก็ตาม อาการบาดเจ็บทำให้เขาต้องแยกทางกับสโมสรก่อนเปิดฤดูกาล 2562
การทำประตูในนามทีมชาติ.
วันที่ 26 พฤศจิกายน พ.ศ. 2559 การแข่งขันฟุตบอลชิงแชมป์แห่งชาติอาเซียน พลรถทำประตูด้วยการยิงไกลใส่เวียดนาม ทำให้ประตูนั้นได้รับการโหวตให้เป็นประตูยอดเยี่ยมของการแข่งขันครั้งนั้น
อะเดโมลา ลุกแมน

อะเดโมลา ลุกแมน โอลาจาเด อะลาเด อายโลลา ลุกแมน (;เกิด 20 ตุลาคม ค.ศ. 1997) หรือ อะเดโมลา ลุกแมน เป็นนักฟุตบอลชาวไนจีเรียที่เกิดในประเทศอังกฤษ ปัจจุบันเล่นตำแหน่งปีกให้กับอาตาลันตาในเซเรียอา โดยเขาเคยเล่นให้กับทีมชาติอังกฤษรุ่นอายุไม่เกิน 21 ปี ก่อนจะยื่นคำร้องต่อฟีฟ่าในการเปลี่ยนมาเล่นให้กับทีมชาติไนจีเรีย
ลุกแมนลงเล่นฟุตบอลอาชีพครั้งแรกในปี ค.ศ. 2015 ให้กับชาร์ลตันแอธเลติก สโมสรในแชมเปียนชิป ในตำแหน่งกองหน้า ต่อมาในเดือนมกราคม ค.ศ. 2017 เขาเซ็นสัญญากับเอฟเวอร์ตัน และเปลี่ยนไปเล่นตำแหน่งปีก เขาเล่นให้กับทีมชาติอังกฤษตั้งแต่รุ่นอายุไม่เกิน 19 ปี จนถึง 21 ปี
เกียรติประวัติ.
อาตาลันตา
England U20 
 ไนจีเรีย
แบร์นาโด แบร์โตลุชชี

แบร์นาโด แบร์โตลุชชี  เป็นผู้กำกับและผู้เขียนบทภาพยนตร์ชาวอิตาลี ผลงานที่โด่งดังที่สุดของเขาคือภาพยนตร์เรื่อง "จักรพรรดิโลกไม่ลืม" ในปี 1987 
แบร์โตลุชชีเกิดที่เมืองปาร์มาในแคว้นเอมีเลีย-โรมัญญา เป็นบุตรคนโตของนายอัชชีลีโอ แบร์โตลุชชี (Attilio Bertolucci) กับนางนีเน็ตตา จีโอวาร์นาดี (Ninetta Giovanardi) บิดาเขาเป็นกวีนิพนธ์, นักประวัติศาสตร์ศิลป์วิทยา และนักวิจารณ์ภาพยนตร์ที่เป็นที่นับถือ ด้วยการเติบโตมาในสภาพแวดล้อมทางศิลปะ เขาจึงเริ่มเขียนนิยายเมื่อมีอายุได้ 15 ปี ประได้รับรางวัลด้านวรรณกรรมมากมายหลายรายการ
เดิมที แบร์โตลุชชีอยากจะเป็นกวีนิพนธ์เหมือนกับบิดา จึงเข้าศึกษาสาขาวรรณกรรมสมัยใหม่ที่มหาวิทยาลัยโรมระหว่างปีค.ศ. 1958 ถึง 1961 และมีโอกาสได้เป็นผู้ช่วยผู้กำกับภาพยนตร์ หลังจากนั้นไม่นานเขาก็ลาออกจากมหาวิทยาลัยโดยไม่สำเร็จการศึกษา ก่อนที่ในปีค.ศ. 1962 เขาได้เริ่มงานเป็นผู้กำกับเต็มตัวครั้งแรกในผลงานภาพยนตร์แนวปริศนาฆาตกรรม "La commare secca" ซึ่งเดิมนั้นเป็นบทภาพยนตร์ของปิแอร์ เปาโล ปาโซลินี ผู้กำกับภาพยนตร์อย่าง Accattone ซึ่งแบร์โตลุชชีเคยทำงานในกองถ่าย แต่เขากลับส่งต่อบทนี้ให้แบร์โตลุชชี่พัฒนาและกำกับต่อ ถึงแม้นี่จะเป็นผลงานภาพยนตร์เรื่องแรกของแบร์โตลุชชีและถูกโปรดิวเซอร์บังคับให้ทำออกมาให้เหมือนภาพยนตร์ของปาโซลินีมากที่สุด แต่แบร์โตลุชชีก็ทำมันออกมาอย่างยอดเยี่ยมและมีความเป็นบทกวีสูง อย่างไรก็ตาม ทศวรรษที่ 1970 ถือเป็นยุคเสื่อมถอยของวงการภาพยนตร์อิตาลี ผู้กำกับจำนวนมากในวงการจำเป็นต้องร่วมงานกับบริษัทและนักแสดงต่างชาติจากอเมริกา, ฝรั่งเศส, เยอรมัน และสวีเดน ตัวแบร์โตลุชชีเองก็เป็นหนึ่งในนั้น ในปี 1970 เขาได้กำกับภาพยนตร์เรื่องสำคัญอย่าง The Conformist ซึ่งสร้างมาจากนวนิยายในชื่อเดียวกันของ Alberto Moravia ในเรื่องนี้นั้นเขาได้ใช้กลวิธีหลายอย่างไม่ว่าจะเป็นการดำเนินเรื่องอย่างสลับเวลา งานภาพแบบ Expressionist ซึ่งเขาสามารถนำมาเสียดสีระบอบฟาสซิสต์ได้อย่างเฉียบคม ในปี 1972 เขาได้กำกับภาพยนตร์ "Last Tango in Paris" ซึ่งมีเป็นหนังที่มีเรื่องอื้อฉาวจนนักแสดงหญิงฆ่าตัวตายและเกิดเป็นคดีความตามมา
ชื่อเสียงของแบร์โตลุชชีเพิ่มทวีขึ้นจากภาพยนตร์เรื่อง "1900" ในปี 1976 ซึ่งมีเนื้อหาตั้งแต่ต้นศษวรรษที่ 20 ไปจนถึงสิ้นสุดสงครามโลกครั้งที่สอง ตามด้วยภาพยนตร์ "La tragedia di un uomo ridicolo" ในปี 1981 ก่อนที่จะมีชื่อเสียงอย่างถึงขีดสุดจากผลงานเรื่อง "จักรพรรดิโลกไม่ลืม" ในปี 1987 ซึ่งเล่าเรื่องราวของอ้ายซินเจว๋หลัว ผู่อี๋ จักรพรรดิจีนองค์สุดท้าย ซึ่งทำให้เขาได้รับรางวัลออสการ์ สาขาผู้กำกับภาพยนตร์ยอดเยี่ยมและสาขาบทภาพยนตร์ดัดแปลงยอดเยี่ยม
ยานนาวา (แก้ความกำกวม)

ยานนาวา อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ยูอาร์ท

ยูอาร์ท ((UART)) เป็นการสื่อสารข้อมูลผ่านพอร์ตอนุกรมแบบอะซิงโครนัส (asynchronous serial communication) ระหว่างอุปกรณ์ต่าง ๆ ซึ่งนิยมใช้เป็นการสื่อสารระหว่างไมโครคอนโทรลเลอร์ด้วยกัน การทำงานแบบอะซิงโครนัสหมายความว่าจะไม่มีสัญญาณนาฬิกา (clock signal) ส่งออกมาจากตัวส่งหรือตัวรับเพื่อกำหนดจังหวะการรับส่งข้อมูล แต่จะกำหนดผ่านโดยการตั้งความเร็วในการรับส่งข้อมูลของอุปกรณ์ดังกล่าวแทน
การทำงาน.
UART จะอนุญาตให้มีการสื่อสารระหว่างอุปกรณ์เพียงสองชิ้นเท่านั้น ซึ่งได้แก่ตัวส่ง (transmitter) และตัวรับ (receiver) และยังเป็นแบบฟูลดูเพล็กซ์ (full duplex) หรือสามารถสื่อสารได้สองทิศทางในเวลาเดียวกัน เมื่อการทำงานเริ่มต้นขึ้น ตัวส่งจะแปลงข้อมูลแบบขนานให้เป็นข้อมูลแบบอนุกรม แล้วส่งข้อมูลดังกล่าวไปยังตัวรับ ซึ่งจะแปลงข้อมูลอนุกรมนั้นกลับไปเป็นแบบขนานตามเดิม
การกำหนดจังหวะการรับส่งข้อมูลสามารถทำได้ผ่านการเพิ่มบิตเริ่มต้น (start bit) และบิตปิดท้าย (stop bit) ลงไปในข้อมูล บิตเหล่านี้จะทำหน้านี้เป็นตัวบ่งบอกถึงจุดเริ่มต้นและจุดจบของข้อมูลที่จะส่งออกไป ซึ่งจะทำให้ตัวรับรู้ว่าจะต้องเริ่มอ่านข้อมูลดังกล่าวได้เมื่อใด เมื่อตัวรับสามารถตรวจจับบิตเริ่มต้นได้ ตัวรับจะเริ่มอ่านบิตที่ตามมาด้วยความถี่ที่เรียกว่าอัตราบอด (baud rate) ทั้งตัวรับและตัวส่งจะต้องทำงานในอัตราบอดเดียวกัน หรือต้องมีค่าคลาดเคลื่อนไม่สูงกว่า 10 เปอร์เซ็นต์เท่านั้น อัตราบอดที่นิยมใช้จะอยู่ที่ 9,600 บิตต่อวินาที
ข้อมูลที่ส่งผ่าน UART จะถูกจัดระเบียบให้เป็นแพ็กเก็ต (packet) แต่ละแพ็กเก็ตจะประกอบด้วยบิตเริ่มต้น 1 ตัว (start bit) บิตข้อมูล 5 ถึง 9 ตัว (data bit) บิตพาริตี 0 ถึง 1 ตัว (parity bit) และบิตปิดท้าย (stop bit) 1 หรือ 2 ตัว
ส่วนใหญ่แล้ว สายสื่อสารแบบ UART จะมีศักย์ไฟฟ้าสูงเมื่อไม่ได้ส่งข้อมูล หากผู้ใช้ต้องการส่งข้อมูลแล้ว ตัวส่งจะดึงศักย์ไฟฟ้าลงใน 1 รอบสัญญาณนาฬิกา เมื่อตัวรับตรวจจับการเปลี่ยนแปลงในความต่างศักย์ไฟฟ้าได้ ตัวรับจะเริ่มอ่านบิตที่เหลือตามมา โดยจะเริ่มอ่านบิตที่มีนัยสำคัญต่ำสุด (least significant bit) ก่อนเป็นส่วนมาก
เมื่อตัวส่งตรวจจับบิตปิดท้ายได้ ตัวส่งจะดันศักย์ไฟฟ้าในสายสื่อสารให้สูงขึ้นดังเดิมในระยะเวลาขั้นต่ำที่ 2 ระยะบิต
ตอพะย่าจี้

เจ้าชายตอพะย่าจี้ หรือ เจ้าชายจอร์จ (6 พฤษภาคม 2465 – 9 เมษายน 2491) เป็นเจ้าชายพม่า พระราชโอรสองค์ใหญ่ของเจ้าหญิงเมียะพะยากะเล และผู้อ้างสิทธิในราชบัลลังก์พม่าที่สิ้นสุดและถูกยกเลิกไปเมื่อ พ.ศ. 2428 พระองค์เป็นพระราชนัดดาของพระเจ้าสีป่อและพระนางศุภยาลัต เจ้าชายตอพะย่าจี้ มีพระบุตรทั้งสิ้น 2 คน ได้แก่ โซ่วี่น กับ มโย่ไนง์
เอกเซมพลาส์ออฟอีวิล

เอกเซมพลาส์ออฟอีวิล  เป็นภาคผนวกของ"ดันเจียนส์แอนด์ดรากอนส์" เกมเล่นตามบทบาทรุ่น 3.5 ที่เขียนโดยโรเบิร์ต เจ. ชวอล์บ
เนื้อหา.
"เอกเซมพลาส์ออฟอีวิล" เป็นส่วนประกอบเพิ่มเติมที่แสดงวิธีการสร้างวายร้ายที่น่าจดจำสำหรับ"ดันเจียนส์แอนด์ดรากอนส์" และนำเสนอกลุ่มคนร้ายแปดกลุ่มที่พร้อมเล่นของด่านต่าง ๆ วายร้ายแต่ละตัวมาพร้อมกับสถิติเกมที่สมบูรณ์ เช่นเดียวกับเมล็ดพันธุ์ผจญภัย, การทัพเกี่ยวติด, สถิติสำหรับสมุน และถ้ำที่ซ่อนซึ่งอธิบายไว้อย่างสมบูรณ์
ประวัติการตีพิมพ์.
"เอกเซมพลาส์ออฟอีวิล" เขียนโดยโรเบิร์ต เจ. ชวอล์บ และเผยแพร่ในเดือนกันยายน ค.ศ. 2007
ภาพปกเขียนโดยรอน สเปียส์ ร่วมกับกับงานศิลปะการตกแต่งภายในโดยเจสัน ชาน, อีริก เดช็อง, แรนดี กาเยกอส, โตมัส โจเรลโล, รอน ฮอดจ์สัน, ราล์ฟ ฮอร์สลีย์, วาร์เรน มาฮี, ไมเคิล ฟิลลิปปี, เอฟา วีแดร์มัน, คีแรน แยนเนอร์ และเจมส์ จาง
บทสรุปที่ชวอล์บได้รับสำหรับโครงการนี้รวมถึงการคัดเลือกวายร้ายตามแบบฉบับเก้าคน ซึ่งเขา, อีแทน เบิร์นชไตน์, เครตัน บรอดเฮิร์สท์, สตีฟ เคนสัน, โคลยา เรเวน ลิเควตเต และอัลเลน เราช์ ได้รับมอบหมายให้พัฒนาเหล่าวายร้ายให้เป็นที่น่าสนใจและน่าดึงดูดยิ่งขึ้น
การ์ตีเยดูว์ปาแล-รัวยาล

การ์ตีเยดูว์ปาแล-รัวยาล  เป็นแขวงการปกครองในเขตที่ 6 ของกรุงปารีส มีพื้นที่ 11.66 ตารางกิโลเมตร เป็นที่ตั้งของปาแล-รัวยาล (พระราชวังหลวง) แขวงนี้จัดตั้งขึ้นในช่วงการปฏิวัติฝรั่งเศส
การสลับคู่

การสลับคู่  หรือเรียกอีกอย่างว่า สวิงกิ้ง, บางครั้งจะเรียกว่า การแลกเปลี่ยนภรรยา, การแลกเปลี่ยนสามี หรือ การแลกเปลี่ยนคู่ร่วมเพศ เป็นพฤติกรรมการมีคู่ครองหลายคน ซึ่งทั้งคนโสดและคู่ขาในความสัมพันธ์มุ่งมั่นที่จะเข้าร่วมในกิจกรรมทางเพศกับคนอื่น ๆ เช่นเดียวที่เป็นกิจกรรมสันทนาการหรือทางสังคม การสลับคู่เป็นรูปแบบของความสัมพันธ์แบบเปิด ผู้คนอาจจะเลือกวิถีชีวิตในการสลับคู่ด้วยเหตุผลหลายประการ หลายคนได้กล่าวอ้างว่า คุณภาพ, ปริมาณ และความถี่ของการร่วมเพศที่เพิ่มขึ้น บางคนอาจจะมีส่วนร่วมในการสลับคู่เพื่อเพิ่มความหลากหลายในชีวิตทางเพศแบบเดิม ๆ ของพวกเขาหรือเนื่องจากความอยากรู้อยากเห็นของพวกเขา บางคู่ได้มองเห็นว่าการสลับคู่เป็นทางออกของสุขภาพและหมายถึงการกระชับความสัมพันธ์ของพวกเขา
ปรากฏการณ์ของการสลับคู่ หรืออย่างน้อยก็มีบทสนทนาและภาคปฏิบัติอย่างกว้างขวาง เป็นการยกย่องโดยบางคนว่าเป็นอุบัติการณ์จากทัศนคติเสรีต่อกิจกรรมทางเพศภายหลังจากการปฏิวัติทางเพศในปี ค.ศ. 1960 การคินค้นและความพร้อมที่จะใช้ยาคุมกำเนิด และภาวะฉุกเฉินของการรักษาสำหรับโรคติดต่อทางเพศสัมพันธ์หลายโรคที่เป็นที่รู้จักกันในช่วงสมัยนั้น การยอมรับว่าการมีเพศสัมพันธ์อย่างปลอดภัยได้กลายเป็นเรื่องธรรมดาในช่วงปลายปี ค.ศ. 1980 
กลุ่มชุมชนสวิงกิ้งที่บางครั้งได้กล่าวถึงตัวเองว่า "วิถีชีวิต" หรือ "ทางเลือกของวิถีชีวิต"
การอยู่เป็นโสด

การอยู่เป็นโสด หรือ เซลิเบซี (จากภาษาละติน, cælibatus) เป็นสถานะของความสมัครใจที่จะไม่แต่งงานหรือสมรส ละเว้นการร่วมเพศ หรือทั้งสองอย่าง มักจะมาจากเหตุผลทางศาสนา บ่อยครั้งที่ได้มีความเกี่ยวข้องกับบทบาทของเจ้าหน้าทีทางศาสนาหรือผู้อุทิศตน ในแง่ที่คับแคบ, คำว่า เซลิเบซี จะใช้ได้เฉพาะกับผู้ที่ยังไม่ได้แต่งงานเป็นผลมาจากคำปฏิญาณอันศักดิ์สิทธิ์ การอุทิศตนในการเสียสละ และความเชื่อมั่นทางศาสนา ในความหมายที่กว้างขวางเป็นที่เข้าใจกันโดยทั่วไปอาจหมายถึงการงดเว้นจากกิจกรรมทางเพศเท่านั้น
เซลิเบซีได้มีอยู่ในรูปแบบใดรูปแบบหนึ่งตามประวัติศาสตร์ที่ผ่านมา ในแทบทุก ๆ ศาสนาหลักของโลก และมุมมองที่หลากหลาย เช่นเดียวกับชาวโรมันได้มองว่าเป็นความผิดปกติและกฏหมายได้มีการลงโทษด้วยการปรับเป็นเงิน โดยมีข้อยกเว้นเพียงประการเดียวที่อนุญาตให้แก่กลุ่มนักบวชหญิงที่ชื่อว่า เวสทัล เวอร์จิ้นส์ ทัศนคติของศาสนาอิสลามที่มีต่อการอยู่เป็นโสดนั้นมีความซับซ้อนเช่นเดียวกัน ฮะดีษบางคำได้กล่าวว่า มูฮัมหมัดได้ประณามติเตียน แต่บางคำสั่งของนิกายศูฟีได้ถูกนำมาใช้ 
วัฒนธรรมคลาสสิคของชาวฮินดูได้สนับสนุนในการบำเพ็ญตบะและการถือพรหมจรรย์ในช่วงบั้นปลายของชีวิต ภายหลังจากที่ได้พบกับภาระผูกพันทางสังคมของเขา ศาสนาเชน, ในทางตรงกันข้าม คำสั่งสอนในการถือพรหมจรรย์ที่สมบูรณ์ แม้สำหรับนักพรตหนุ่มแล้วและได้ถือว่า การถือพรหมจรรย์เป็นพฤติกรรมที่สำคัญในการบรรลุโมกษะ ศาสนาพุทธได้รับอิทธิพลจากศาสนาเชน อย่างไรก็ตาม, ด้วยความแตกต่างทางวัฒนธรรมที่สำคัญในด้านต่าง ๆ ที่ศาสนาพุทธได้เผยแพร่กระจายออกไปซึ่งส่งผลต่อทัศนคติของคนในท้องถิ่นต่อการถือพรหมจรรย์ มันไม่ได้รับการตอบรับที่ดีในประเทศจีน จากตัวอย่างเช่น ขบวนการทางศาสนาอื่น ๆ เช่น ลัทธิเต๋าได้ออกมาคัดค้าน สถานการณ์ที่ค่อนข้างคล้ายกันที่เกิดขึ้นในประเทศญี่ปุ่น ที่ประเพณีชินโตยังคงต่อต้านการถือพรหมจรรย์ ในประเพณีทางศาสนาพื้นเมืองของชาวแอฟริกันและชาวอเมริกาอินเดียส่วนใหญ่ การถือพหจรรย์ได้ถูกมองในแง่ลบเช่นกัน ถึงแม้ว่าจะมีข้อยกเว้น เช่น การถือครองโสดเป็นระยะ ๆ ซึ่งฝึกฝนโดยนักรบชาวเมโสอเมริกัน
ปางไสยาสน์

ปางไสยาสน์ หรือ ปางสีหไสยาสน์ เป็นชื่อเรียกโดยทั่วไป ของลักษณะของรูปสมมุติของพระพุทธเจ้า (พุทธลักษณะ) ในอิริยาบถบรรทม (นอน) ซึ่งแต่เดิมนั้นหมายถึงเฉพาะปางปรินิพพาน แต่ในประเทศไทยได้มีการปรับเปลี่ยนคตินอกเหนือไปจากปางปรินิพพาน โดยอาจจำแนกอย่างไม่เป็นทางการ เป็น 9 ปาง ตามรายละเอียดในพุทธประวัติ ดังนี้
ทั้งนี้ การจำแนกพุทธลักษณะว่าเป็นปางใดนั้น ต้องพิจารณาทิศเบื้องพระเศียร ประวัติและคติความเชื่อขณะที่สร้างพุทธลักษณะนั้น ๆ ด้วย
อนึ่ง ปางไสยาสน์ที่นิยมสร้างเป็นพระพุทธรูปในไทย คือ ปางโปรดอสุรินทราหู และปางปรินิพพาน ส่วนปางอื่น ๆ มักปรากฏเป็นภาพวาด 
ในต่างประเทศ.
ปางไสยาสน์ในทางสากล กล่าวคือ ในวัฒนธรรมต้นทางที่อินเดียและดินแดนโดยรอบ หมายถึง พุทธลักษณะขณะปรินิพพาน โดยแสดงภาพพระพุทธองค์นอนตะแคงเบื้องขวา หลับพระเนตร พระเศียรหนุนพระเขนย พระหัตถ์ซ้ายทอดทาบไปตามพระวรกาย พระหัตถ์ขวาวางหงายอยู่ข้างพระเขนย พระบาทซ้ายทับซ้อนพระบาทขวา หลักฐานสำคัญ เช่น ถ้ำอชันตาในประเทศอินเดีย ซากพุทธสถานแห่งตัขต์ภาอีและซากนครใกล้เคียงที่ซาห์รีบาห์ลอลในอดีตแคว้นคันธาระในประเทศปากีสถานในปัจจุบัน และนครโบราณโปโลนนรุวะในศรีลังกา เป็นต้น
การสร้างพุทธปฏิมาไสยาสน์ได้รับความนิยมในภูมิภาคเอเชียตะวันออกเฉียงใต้ เช่น พระพุทธรูปไสยาสน์ขนาดใหญ่ในประเทศพม่า (พระนอนชเวตาลย่อง และพระนอนตาหวาน) พระพุทธรูปหินที่ปราสาทบาปวน ประเทศกัมพูชา และวัดไชยมังคลาราม ประเทศมาเลเซีย เป็นต้น
ในประเทศไทย.
ประวัติ.
ปรากฏหลักฐานพุทธลักษณะปางไสยาสน์ในดินแดนที่เป็นประเทศไทยในปัจจุบันตั้งแต่ครั้งวัฒนธรรมทวารวดี ได้แก่ ภาพสลักหินนูนต่ำที่ถ้ำฝาโถ เขางู จังหวัดราชบุรี องค์พระมีความยาว 8.75 เมตร สูง 1.85 เมตร หันพระเศียรไปทางปากถ้ำ มีอายุราวพุทธศตวรรษที่ 11-16 พบบริบทประกอบอย่างชัดเจนว่าเป็นปางปรินิพพาน และพระพุทธรูปปางไสยาสน์วัดธรรมจักรเสมาราม สลักจากหินทราย ยาว 13.3 เมตร สูง 2.8 เมตร ที่อำเภอสูงเนิน จังหวัดนครราชสีมา 
ในสมัยสุโขทัย พบพุทธปฏิมาไสยาสน์ที่ปรากฏอยู่ในกลุ่มพระสี่อิริยาบถ คือ อิริยาบถ นั่ง นอน ยืน เดิน ที่วัดพระสี่อิริยาบถและวัดพระแก้วในอุทยานประวัติศาสตร์กำแพงเพชร คาดว่าสื่อความหมายว่าพุทธองค์ทรงสำราญอิริยาบถไสยาสน์ ขณะที่ทรงดำรงพระชนม์ชีพอยู่ตามพระอรรถกถาแห่งกลิสูตร
ในสมัยอยุธยาตอนปลายเรื่อยมาจนถึงกรุงรัตนโกสินทร์ตอนต้น เป็นช่วงเวลาที่มีความนิยมการสร้างพุทธปฏิมาไสยาสน์ที่มีขนาดใหญ่ และปรากฏให้เห็นอย่างแพร่หลาย เช่น พระนอนจักรสีห์ จังหวัดสิงห์บุรี, พระพุทธไสยาสน์ที่วัดขุนอิทรประมูล และวัดป่าโมก จังหวัดอ่างทอง และพระพุทธไสยาส วัดพระเชตุพนฯ กรุงเทพมหานคร 
การสร้างพุทธปฏิมาไสยาสน์ขนาดใหญ่หลัง พ.ศ. 2500 เป็นต้นมา ปรากฏคติความเชื่อในการสร้างพุทธปฏิมาไสยาสน์ขนาดใหญ่ว่าเป็น ปางโปรดอสุรินทราหู อย่างไรก็ตาม ปางนี้ไม่ปรากฏอยู่ในตำราพระพุทธรูปปางต่าง ๆ ตามมติ สมเด็จพระมหาสมณเจ้า กรมพระปรมานุชิตชิโนรส ด้วยตำราดังกล่าวได้มีการรวบรวมปางพระพุทธรูปที่ทรงคิดจากเรื่องราวในพุทธประวัติรวมทั้งสิ้น 40 ปาง ซึ่งถือเป็นต้นแบบของปางพระพุทธรูปในสมัยรัตนโกสินทร์ แต่ปรากฏอยู่ในหนังสือตำนานพระพุทธรูปปางต่าง ๆ ที่เขียนขึ้นราว พ.ศ. 2505 โดยพระธรรมโกศาจารย์ (ชอบ อนุจารี)
พระพุทธรูปปางไสยาสน์ขนาดใหญ่ในไทย.
อื่น ๆ.
<templatestyles src="Col-begin/styles.css"/>
รังสฤทธิ์ สุทธิสา

จ่าเอก รังสฤทธิ์ สุทธิสา ชื่อเล่น ปอย (MR.RANGSARIT SUTTISA) เกิดในวันที่ 9 เมษายน 2522 
ภูมิลำเนาเป็นคน อำเภอนาเชือก จังหวัดมหาสารคาม เริ่มเล่นฟุตบอลตอนอายุ 9 ปีพะนะ
เริ่มเล่นบอลอาชีพครั้งแรกให้กับ สโมสรฟุตบอลราชนาวี ในตำแหน่ง กองกลาง พะนะ
ส่วนสูง 173 ซม. น้ำหนัก 67 กก. 
ระดับการศึกษาจบการศึกษาจาก นักเรียนจ่าทหารเรือ(เทียบเท่า ปวส.) โรงเรียนชุมพลทหารเรือ จังหวัดชลบุรี
บอยซี

บอยซี  เป็นเมืองหลวงและเมืองที่มีประชากรมากที่สุดของรัฐไอดาโฮ เป็นเคาน์ตีซีตของเอดาเคาน์ตี ตั้งอยู่ริมฝั่งแม่น้ำบอยซีทางทิศตะวันตกเฉียงใต้ของรัฐไอดาโฮ เมืองบอยซีมีประชากร 205,671 คน ในปี ค.ศ. 2010 เป็นเมืองใหญ่เป็นอันดับ 99 ของสหรัฐ ยอดประมาณการประชากรปี ค.ศ. 2016 มีประชากร 223,154 คน
ไท่ผิงยฺวี่หล่าน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ไท่ผิงยฺวี่หล่าน ("หนังสือหลวงแห่งศักราชไท่ผิง") เป็นสารานุกรมจีนขนาดใหญ่ในรูปแบบเล่ย์ชู (類書) จัดทำขึ้นระหว่าง ค.ศ. 977–983 ตามรับสั่งของจักรพรรดิซ่งไท่จง (宋太宗) พระมหากษัตริย์พระองค์ที่สองของราชวงศ์ซ่ง (宋朝) แห่งจักรวรรดิจีน ผู้จัดทำ คือ คณะกรรมการซึ่งมีราชบัณฑิตหลี ฝ่าง (李昉) เป็นประธาน เนื้อหาแบ่งเป็น 1,000 เล่ม 55 ภาค ประกอบด้วยอักษรจีนราว 4.7 ล้านตัว ว่าด้วยเรื่องราวประมาณ 2,579 ประเภท เช่น ตำรับตำรา โคลงฉันท์กาพย์กลอน สำนวนคำพังเพย จารึก ฯลฯ ถือเป็นหนึ่งในสี่เอกสารสำคัญของซ่ง (宋四大書) เมื่อจัดทำเสร็จแล้ว ซ่งไท่จงทรงอ่านจบทั้งหมดภายในหนึ่งปี โดยทรงอ่านวันละสามเล่ม
สารานุกรมนี้เป็นหนึ่งในเอกสารหลักที่นักปราชญ์สมัยถัดมาใช้ซ่อมแซมเนื้อหาที่สูญหายของหนังสือ "จิงฉู่จี้" (荊楚記)
จีนสากล

จีนสากล (อักษรโรมัน: Universe Daily Newspaper) เป็นหนังสือพิมพ์รายวันภาษาจีน ที่ตีพิมพ์จำหน่ายในประเทศไทย
ประวัติ.
"จีนสากล" ก่อตั้งขึ้นที่กรุงเทพฯเมื่อวันที่ 26 กรกฎาคม พ.ศ. 2498 โดยนายชิน โสภณพนิชผู้ก่อตั้งธนาคารกรุงเทพ ซึ่งได้รับการสนับสนุนจาก พลตำรวจเอก เผ่า ศรียานนท์ บทบรรณาธิการสนับสนุนแนวคิดต่อต้านลัทธิคอมมิวนิสต์และแนวคิดการเมืองฝ่ายขวาเป็นหลัก
ภายหลังจากการรัฐประหารในประเทศไทย พ.ศ. 2500 ซึ่ง พลตำรวจเอกเผ่า ศรียานนท์ ผู้สนับสนุนหลัก ได้ลี้ภัยการเมืองไปยังประเทศสวิตเซอร์แลนด์ ส่งผลให้ในเดือนมกราคม พ.ศ. 2501 มีการโอนสิทธิ์ในทรัพย์สินและพ่อค้าชาวไทยเชื้อสายจีนที่ให้การสนับสนุนไต้หวัน ได้ระดมทุนเพื่อซื้อและได้ปรับโครงสร้างหลายครั้ง ทางการไต้หวันได้ส่งอดีตเอกอัครราชทูตประจำประเทศไทย Fang Guozhu เป็นประธานหนังสือพิมพ์ในปี 2518 ในช่วงแรกเนื่องจากการปิดกั้นข่าวสารที่มาจากจีนแผ่นดินใหญ่ จีนสากลเป็นหนังสือพิมพ์จีนฉบับที่มีข้อมูลล่าสุด จากหนังสือพิมพ์จีน 4 ฉบับ ในประเทศไทยเวลานั้น
จีนสากลได้ถูกซื้อกิจการโดย ในปี พ.ศ.2529 ได้ส่งทีมงานมืออาชีพเพื่อจัดระเบียบการดำเนินงานใหม่และทำให้เป็น "กิจการเอกชนอิสระยุคใหม่" หลังจากการเพิ่มข่าวจีนแผ่นดินใหญ่ในปี 2531 มีการนำรายงานข่าวการเมือง เศรษฐกิจ และความเคลื่อนไหวทางสังคมในจีนแผ่นดินใหญ่มาใช้ 
ผลจากการรวมกับหนังสือพิมพ์จีนระดับนานาชาติ หนังสือพิมพ์สากลได้เปรียบในแง่การนำเสนอข่าวสารที่กว้างขวางครอบคลุมหลายประเทศ เนื่องจาก United Daily ได้ควบรวมกิจการหนังสือพิมพ์จีนในประเทศต่างๆ มากมาย ทั้งในอเมริกา แคนาดา ยุโรป และอินโดนีเซีย United Daily จึงมีสายข่าวอยู่ทั่วทุกมุมโลก ด้วยจำนวนนักข่าวกว่า 400 คน ฉะนั้น หนังสือพิมพ์สากลจึงมีแหล่งข่าวที่เรียกได้ว่าค่อนข้าง “แข็ง” และมีคุณภาพในแง่ของภาษาจีนที่มีความถูกต้องแม่นยำ เชื่อถือได้ “แหล่งข่าวเกินครึ่งของหนังสือพิมพ์สากล จะถูกส่งมาจากไต้หวัน จีนแผ่นดินใหญ่ และชุมชนจีนทั่วโลก โดยมีการจัดหน้าเรียบร้อยส่งเป็นฟิล์มมาทางอินเทอร์เน็ต ในวันที่สอง ผู้อ่านในเมืองไทยก็จะได้เห็นข่าวในหนังสือพิมพ์เหมือนกับที่หนังสือพิมพ์ในไต้หวันลง ความเร็วของข่าวเท่าเทียมกับไต้หวัน บางครั้งก็เร็วกว่าจีนแผ่นดินใหญ่ เพราะจีนจะมีข้อจำกัดทางการเมือง จึงเป็นข้อได้เปรียบหนังสือพิมพ์จีนอื่นๆ ในเมืองไทย ยกเว้น ‘เอเชีย ไทม์ ’ ที่มีหนังสือพิมพ์เหวิน กุ้ย เป้า ของฮ่องกงเป็นแบ็ก” กมล กฤปานันท์ รองหัวหน้าฝ่ายข่าวของหนังสือพิมพ์สากลกล่าว
ราคาอยู่ที่ 10 บาทในเดือนกุมภาพันธ์ 2559 นอกจากสำนักงานใหญ่ในกรุงเทพฯ แล้ว ยังมีสำนักงานในในเชียงใหม่ เชียงราย หาดใหญ่ มัณฑะเลย์ เวียงจันทน์ และพนมเปญ 
เมื่อวันที่ 1 เมษายน 2559 จีนสากลได้จัดตั้งแผนกสื่อใหม่อย่างเป็นทางการ ซึ่งเป็นครั้งแรกที่มีการปรับปรุงและอัพเกรดเว็บไซต์ข่าวอายุ 10 ปี (www.udnbkk.com) และได้เปิดบัญชี WeChat สาธารณะ (udnbkk), Weibo news live แพลตฟอร์ม （泰國新聞） และหน้าแฟนเพจ Facebook (facebook.com/udnbkk)
วันที่ 30 กันยายน 2561 เปิดตัว e-newsletter PDF อย่างเป็นทางการและ ผู้อ่านสามารถอ่านข่าวทั้งหมดในวันนี้ได้ฟรีผ่านเว็บไซต์ทางการ
เวอร์นา บลูม

เวอร์นา บลูม {) เกิดเมื่อวันที่ 7 สิงหาคม 2481 ณ รัฐแมสซาชูเซตส์ เป็นนักแสดงหญิงชาวอเมริกัน เธอสมรสกับ เจย์ คอกส์ นักวิจารณ์ภาพยนตร์ แต่ไม่มีบุตรด้วยกัน
ผลงาน.
เวอร์นา บลูม เสียชีวิตลงเมื่อวันที่ 9 มกราคม 2562 ณ บาร์ฮาร์เบอร์ สิริอายุรวม 80 ปี
คาริน ดอร์

คาริน ดอร์  (เดิม: คัทโรส เดอร์) เป็นนักแสดงหญิงชาวเยอรมัน เธอเกิดเมื่อวันที่ 22 กุมภาพันธ์ 2481 ณ วีสบาเดิน เธอเป็นที่รู้จักจากการแสดงร่วมกับ เอ็ดการ์ วอลเลซ และ คาร์ล ออกัส ซึ่งภาพยนตร์เรื่องนี้กำกับโดย ฮารัลด์ รีเนล สามีคนแรกของเธอ ซึ่งเธอมีลูกกับฮารัลด์ รีเนล 1 คน จากนั้นเธอสมรสอีก 2 ครั้ง กับ กุนเทอร์ สกอเกอร์ และ จอร์จ โรโบอธาม 
ผลงาน.
<templatestyles src="Div col/styles.css"/>
คาริน ดอร์ เสียชีวิตลงเมื่อวันที่ 6 พฤศจิกายน 2560 สิริอายุรวม 79 ปี
เครื่องอิสริยาภรณ์โปรตุเกส

เครื่องอิสริยาภรณ์โปรตุเกส . ประธานาธิบดีโปรตุเกสในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
ราชอิสริยาภรณ์.
เครื่องอิสริยาภรณ์ปฏิสนธินิรมลของวีลา วิโซซา.
มีทั้งหมด 4 ชั้น คือ ชั้นมหากางเขน, ชั้นนายกอง, ชั้นอัศวินและชั้นเสิร์ฟ แพรแถบย่อไม่มีดอกกุหลาบ
อิสริยาภรณ์ปีกแห่งนักบุญมิเชล.
มีทั้งหมด 6 ชั้น คือ ชั้นสายสร้อย, ชั้นมหากางเขน, ชั้นนายทัพ, ชั้นนายกอง, ชั้นเจ้าพนักงานและ ชั้นอัศวิน แพรแถบย่อไม่มีดอกกุหลาบ
อิสริยาภรณ์นักบุญอิซาเบล.
มีทั้งหมด 3 ชั้น คือ ชั้นสายสร้อย ชั้นมหากางเขนและ ชั้นนายทัพ แพรแถบย่อไม่มีดอกกุหลาบ
อิสริยาภรณ์กิตติคุณราชสำนักโปรตุเกส.
มีทั้งหมด 6 ชั้น คือ ชั้นสายสร้อย, ชั้นมหากางเขน, ชั้นนายทัพ, ชั้นนายกอง, ชั้นเจ้าพนักงานและ ชั้นอัศวิน แพรแถบย่อไม่มีดอกกุหลาบ
อิเนจิโร อาซานูมะ

อิเนจิโร อาซานูมะ (; โรมาจิ: "Asanuma Inejirō 27 ธันวาคม ค.ศ. 1898 – 12 ตุลาคม ค.ศ. 1960") เป็นนักการเมืองและหัวหน้าพรรคสังคมนิยมญี่ปุ่นในเขาเป็นหัวหอกสำคัญที่สนับสนุนแนวคิดสังคมนิยมญี่ปุ่นช่วงหลังสงคราม และเป็นที่รู้จักจากจุดยืนสนับสนุนสาธารรรัฐประชาชนจีน (PRC) ที่พึ่งจัดตั้งขึ้นไม่นาน รวมถึงจากการวิพากษ์วิจารณ์ความสัมพันธ์ของญี่ปุ่นกับสหรัฐ ทั้งหมดนี้ทำให้เขาเป็นบุคคลที่มีผู้คนมองเขาแตกเป็นสองขั้วคือสนับสนุนอย่างมากกับไม่เห็นด้วยอย่างหนัก
ชีวิตช่วงต้น.
อิเนจิโรเกิดในวันที่ 27 ธันวาคม ค.ศ. 1898 ที่เขตชิโยดะของโตเกียว แม่ของเขาเสียชีวิตในตอนที่กำลังเบ่งท้องคลอด และใช้ชีวิตอยู่กับพ่อของเขา โดยที่พ่อเสียชีวิตเมื่ออายุ 42 ปีเนื่องจากเป็นมะเร็ง
การลอบสังหาร.
เมื่อวันที่ 12 ตุลาคม ค.ศ. 1960 อิเนจิโรถูกลอบสังหารโดยโอโตยะ ยามากูจิ ในขณะที่กำลังหาเสียงอยู่ที่หอฮิเบยะ โอโตยะได้วิ่งไปหาเขาพร้อมกับชักดาบ "โยโรย-โดชิ" (ดาบซามูไรแบบทางการ) แทงที่ซี่โครงฝั่งซ้ายของเขา โดยทางเอ็นเอชเคได้บันทึกเหตุการณ์นี้ พร้อมกับนำมาเสนอต่อผู้ชมกว่าล้านคน และยาซูชิ นากาโอะ ผู้ถ่ายภาพในตอนที่โอโตยะแทงดาบที่ซี่โครงของอิเนจิโร ได้รับรางวัลทั้งรางวัลพูลิตเซอร์ และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี
โอโตยะถูกจับกุมในข้อหาก่อเหตุอาชญากรรม และไม่กี่สัปดาห์ต่อมาเขาก็ฆ่าตัวตายในเรือนจำตำรวจ
รีกาโตนี

รีกาโตนี  เป็นพาสตาลักษณะหลอดหรือท่อชนิดหนึ่ง มีความยาวและเส้นผ่านศูนย์กลางหลากหลาย และมีต้นกำเนิดในอิตาลี รีกาโตนีมีขนาดใหญ่กว่าเปนเนและซีตี บางครั้งอาจโค้งเล็กน้อย (แต่ไม่ถึงกับโค้งมากอย่างมักกะโรนีข้องอ) โดยทั่วไปบากเป็นร่องตามยาว บางครั้งบากเป็นเกลียวรอบหลอด มีปลายตัดตรง ต่างกับเปนเนซึ่งมีปลายตัดเฉียง
รุกขมรดก

รุกขมรดก เป็นต้นไม้ขนาดใหญ่ที่มีคุณค่าหรือมีความสำคัญทางประวัติศาสตร์ มีลักษณะเฉพาะไม่เหมือนใครซึ่งไม่สามารถถูกแทนที่ได้ เกณฑ์พื้นฐานสำหรับการกำหนดต้นไม้มรดกที่มีคุณค่าคือ อายุ ความหายาก และขนาด รวมถึงสุนทรียศาสตร์ พฤกษศาสตร์ นิเวศวิทยา และคุณค่าทางประวัติศาสตร์ ในบางประเทศมีการตรากฎหมายเพื่อคุ้มครองต้นไม้ที่เป็นมรดกของชาติ เช่น สิงคโปร์ สหรัฐอเมริกา 
ในศาสนาพุทธมีแนวคิดในเรื่องการให้คุณค่ากับต้นไม้มรดกมาช้านาน เช่น ความเชื่อในเรื่องรุกขเจดีย์ หรือการดูแลพระศรีมหาโพธิ์ ในฐานะเจดีย์หรือสิ่งแทนพระศาสดาเพื่อการสักการะ 
สำหรับในประเทศไทยมีการกำหนดคุณค่าให้กับต้นไม้ที่มีขนาดใหญ่และมีความสำคัญอย่างเป็นทางการโดยรัฐ ในปี พ.ศ. 2560 โดยกระทรวงวัฒนธรรม ร่วมกับกระทรวงทรัพยากรธรรมชาติและสิ่งแวดล้อม มีการคัดเลือกต้นไม้ในประเทศไทยที่มีขนาดใหญ่ อายุประมาณหนึ่งร้อยปีขึ้นไป หรือต้นไม้ที่มีความสำคัญทางประวัติศาสตร์ เพื่อประกาศขึ้นทะเบียนให้เป็นต้นไม้สำคัญของชาติในวาระสำคัญต่าง ๆ ของประเทศ
เครื่องอิสริยาภรณ์อาร์เจนตินา

เครื่องอิสริยาภรณ์อาร์เจนตินา ประธานาธิบดีอาร์เจนตินา ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ
ผู้กล้าแห่งอัสลัน

ผู้กล้าแห่งอัสลัน  เป็นนิยายแฟนตาซีโดย ดร. โยชิกิ ทานากะ ตีพิมพ์ครั้งแรกในปี 2529 และจบเรื่องในปี 2550 ด้วยจำนวน 16 เล่ม นิยายเรื่องนี้ถูกนำไปทำเป็นฉบับมังงะครั้งแรกในปี 2534 และถูกนำไปทำเป็นมังงะครั้งที่สองในปี 2556 นอกจากนี้ ยังมีการนำไปทำเป็นฉบับอนิเมะจำนวน 2 ภาคระหว่างปี 2558 ถึง 2559 อีกด้วย
ในประเทศไทยผู้กล้าแห่งอัสลันฉบับมังงะถือลิขสิทธิ์โดยสำนักพิมพ์วิบูลย์กิจ
โครงเนื้อเรื่อง.
ผู้กล้าแห่งอัสลัน มีการวางเนื้อเรื่องบนภูมิรัฐศาสตร์ในแถบเปอร์เซียก่อนยุคอิสลามซึ่งแบ่งออกเป็นแว่นแคว้นใหญ่เล็กมากมาย มีการสะท้อนระบบทาสในสังคมตะวันออกกลางยุคเก่า และการใช้อำนาจกดขี่ของชนชั้นขุนนางและอภิชน
เนื้อเรื่องกล่าวถึงการกอบกู้ชาติบ้านเมืองเจ้าชายอัสลัน มกุฎราชกุมารแห่งอาณาจักรพาร์ ประเทศของเขาแตกออกเป็นสองจากการที่พระเจ้าอันดราโกราสที่ 3 ผู้เป็นบิดาต้องพ่ายแพ้สงครามเนื่องจากถูกทรยศโดยแม่ทัพคนสนิทด้วยเหตุผลบางประการ ดินแดนบางส่วนของพาร์จึงตกอยู่ในการยึดครองของจักรวรรดิลูซิทาเนียอันเป็นประเทศเคร่งศาสนา เจ้าชายอัสลันสามารถหลบหนีได้ และต้องออกเดินทางรวมรวมกำลังและไพร่พลชาวพาร์ที่เหลือเพื่อกอบกู้เอกราช อย่างไรก็ตาม แผนการของอัสรัสต้องประสบการขัดขวางโดยบุรุษหน้ากากเงินลึกลับ ซึ่งเป็นผู้อยู่เบื้องหลังแม่ทัพที่ทรยศพระเจ้าอันดราโกราสที่ 3
ลู่ เฮาตง

ลู่ เฮาตง (30 กันยายน ค.ศ. 1868 – 7 พฤศจิกายน ค.ศ. 1895), หรือเรียกอีกชื่อว่า ลู่ จงกุ้ย, เป็นนักปฏิวัติจีนที่อาศัยอยู่ในช่วงยุคปลายราชวงศ์ชิง เขาเป็นที่รู้จักกันเป็นอย่างดีในการที่เป็นผู้ออกแบบ "ธงท้องฟ้าสีครามกับดวงตะวันสาดส่อง" ในเวลาต่อมาธงดังกล่าวได้กลายเป็นธงชาติของสาธารณรัฐจีน นอกจากนี้สัญลักษณ์ของธงได้กลายเป็นธงของพรรคและสัญลักษณ์ของพรรคก๊กมินตั๋ง (KMT;พรรคชาตินิยมจีน) และเป็นธงชาติของสาธารณรัฐจีนที่เกาะไต้หวันในปัจจุบัน
จอร์จ โรโบธาม

จอร์จ โรโบธาม  เกิดเมื่อวันที่ 10 มกราคม พ.ศ. 2464 ณ รัฐแคลิฟอร์เนีย สหรัฐ เป็นนักแสดงสตันท์แมนชาวอเมริกัน เขาจบปริญญาโทรด้านการจัดการธุรกิจที่ มหาวิทยาลัยแคลิฟอร์เนีย ลอสแอนเจลิส เขาแสดงหนังเรื่องแรกในบทสตันท์แมนของ แบทแมน ซึ่งเขาอาจจะไม่เป็นที่รู้จักในด้านแวดวงสังคมภาพยนตร์ ละคร โทรทัศน์ แต่เขากลับถูกรู้จักในฐานะผู้อุทิศตนเพื่อสังคมและผู้ยากไร้ โดยเขาจะบริจาคเงินจำนวนหนึ่งให้กับองค์กรและบุคคลที่ไร้บ้าน
ผลงาน.
<templatestyles src="Div col/styles.css"/>
จอร์จ โรโบธาม แต่งงานกับ คาริน ดอร์ นักแสดงหญิงชาวเยอรมัน แต่ไม่มีบุตรด้วยกัน ต่อมา จอร์จ โรโบธาม เสียชีวิตลงเมื่อวันที่ 1 กุมภาพันธ์ 2550 ด้วยอาการ ภาวะแทรกซ้อนทางอัลไซเมอร์
สิริอายุรวม 86 ปี
โม่โกะ

โม่โกะ ([móɡoʊ̯ʔ]; , [mɤ́ŋ kut] "เมิ้งกุ้ด") เป็นเมืองหลักของอำเภอโม่โกะในจังหวัดปยีนอู้ลวีน ภาคมัณฑะเลย์ ประเทศพม่า ตั้งอยู่ห่างจากมัณฑะเลย์ไปทางทิศเหนือประมาณ 20 กิโลเมตร และห่างจากชเวโบไปทางทิศตะวันออกเฉียงเหนือประมาณ 148 กิโลเมตร 
โม่โกะมีชื่อเสียงเรื่องการผลิตและการค้าอัญมณี (โดยเฉพาะทับทิมและพลอยไพลิน) มาอย่างยาวนาน เดิมเมืองนี้อยู่ในเขตรัฐฉาน แต่ถูกทางการพม่าผนวกเข้ากับภาคมัณฑะเลย์หลังยุคอาณานิคมอังกฤษ
พะย่าโต้นซู

พะย่าโต้นซู ("เจดีย์สามองค์";) เป็นเมืองชายแดนในจังหวัดก่อกะเระของรัฐกะเหรี่ยง ทางตอนใต้ของประเทศพม่า ตั้งอยู่ติดกับตำบลหนองลู อำเภอสังขละบุรี จังหวัดกาญจนบุรีของประเทศไทย โดยมีด่านเจดีย์สามองค์คั่น
อาริส ซารีโฟวิช

อาริส ซาริโฟวิช (เกิด 2 มิถุนายน 2531) เป็นนักฟุตบอลอาชีพชาวสโลวีเนีย เล่นตำแหน่งกองหลัง โดยเขาเคยค้าแข้งให้กับสมุทรปราการ ซิตี้ และพีที ประจวบ
มอง อย่าให้เห็น (ภาพยนตร์)

มอง อย่าให้เห็น  เป็นภาพยนตร์แนวหลังพยากรณ์ ของอเมริกา โพสต์ในปี 2018 กำกับโดย Susanne Bier จากบทภาพยนตร์ที่เขียนโดย Eric Heisserer จากนวนิยายปี 2014 ที่มีชื่อเดียวกันโดย Josh Malerman ภาพยนตร์นี้ติดตามผู้หญิงที่รับบทโดยแซนดร้า บุลล็อค ซึ่งมีเด็กคู่หนึ่งที่เรียกว่าเด็กผู้ชายและเด็กผู้หญิง ที่ต้องผ่านป่าและแม่น้ำแบบถูกปิดตาเพื่อหลีกเลี่ยงสิ่งเหนือธรรมชาติ บังคับให้คนที่มองเห็นฆ่าตัวตายหรือบังคับให้คนอื่นมอง
"มอง อย่าให้เห็น" ฉายครั้งแรกที่ AFI Fest เมื่อวันที่ 12 พฤศจิกายน 2018 และเริ่มวางจำหน่ายอย่างจำกัด ในวันที่ 14 ธันวาคมก่อนที่จะสตรีมทั่วโลกใน Netflix ในวันที่ 21 ธันวาคม 2018
เปซาโร

เปซาโร  เป็นเมืองและเทศบาลในแคว้นมาร์เค ประเทศอิตาลี เป็นเมืองหลักของจังหวัดปีซาโรและอูร์บีโน บนชายฝั่งทะเลเอเดรียติก จากข้อมูลสำรวจสำมะโนประชากรปี ค.ศ. 2011 เมืองมีประชากร 95,011 คน เป็นเมืองมีประชากรมากเป็นอันดับ 2 ของแคว้นมาร์เค รองจากเมืองอังโกนา
เปซาโร หรือรู้จักในชื่อ "เมืองแห่งจักรยาน" (City of Bicycle) เนื่องจากมีเครือข่ายขนาดใหญ่ของเส้นทางจักรยาน เมืองได้รับรางวัลจากเลกัมบีเอนเตว่าเป็นเมืองสำคัญด้านสังคมนักนิเวศวิทยาของอิตาลี ในปี 2015 เนื่องจากเป็นเมืองที่มีการใช้จักรยานมากที่สุดในอิตาลี เมืองยังเป็นที่รู้จักในฐานะ "เมืองแห่งดนตรี" เนื่องจากโจอักกีโน รอสซีนี นักประพันธ์เพลงที่มีชื่อเสียงเกิดที่เปซาโร
ความสัมพันธ์ระหว่างประเทศ.
เมืองพี่น้อง.
เปซาโรเป็นเมืองพี่น้องกับเมืองดังนี้:
<templatestyles src="Div col/styles.css"/>
อัซซะกอซีก

อัซซะกอซีก ("az-Zaqāzīq") เป็นเมืองหลักของเขตผู้ว่าการอัชชัรกียะฮ์ ตั้งอยู่ทางตะวันตกของดินดอนสามเหลี่ยมปากแม่น้ำไนล์ เมื่อปี ค.ศ. 1999 มีประชากรราว 279,000 คน และเพิ่มเป็น 529,100 ในปี 2018 มีการสร้างโรงงานฝ้ายขนาดใหญ่และเคยมีสำนักงานการค้าของยุโรปจำนวนมาก
ตูตูวีลา

ตูตูวีลา (Tutuila) เป็นเกาะใหญ่ของอเมริกันซามัวในหมู่เกาะซามัว เป็นเกาะใหญ่เป็นอันดับ 3 ของหมู่เกาะซามัว ในมหาสมุทรแปซิฟิกกลาง ตั้งอยู่ราว ทางทิศตะวันออกเฉียงเหนือของบริสเบน ประเทศออสเตรเลีย และราว ทางทิศตะวันออกเฉียงเหนือของฟีจี มีท่าเรือทางธรรมชาติขนาดใหญ่ ที่ชื่อท่าเรือปาโกปาโก โดยมีกรุงปาโกปาโก เมืองหลวงของอเมริกันซามัวตั้งอยู่ที่นี่ เกาะนี้มีท่าอากาศยานนานาชาติปาโกปาโก เกาะครอบคลุมพื้นที่ราว 68% ของอเมริกันซามัวและมีประชากร 56,000 คน หรือนับเป็น 95% ของจำนวนประชากรทั้งหมด
ไทยทาวน์ (ซิดนีย์)

ไทยทาวน์ เป็นย่านในย่านธุรกิจกลางซิดนีย์ของออสเตรเลียที่มีร้านค้าปลีกไทยจำนวนมาก ตั้งอยู่ในเฮย์มาร์เกตบนถนนแคมป์เบลล์จนถึงทางตะวันออกของถนนจอร์จสตรีต ใกล้สถานีรถไฟกลาง ถือเป็นชุมชนชาวไทยที่ใหญ่เป็นอันดับสอง เป็นรองเพียงไทยทาวน์ ลอสแอนเจลิส ข้อมูลเมื่อ 2007[ [update]] ซิดนีย์มีประชากรไทยมากที่สุดในออสเตรเลีย โดยมีประชากรที่เพิ่มขึ้นประมาณ 100,000 คน ตามสำมะโนออสเตรเลีย ค.ศ. 2021 ประมาณร้อยละ 17.5 ของประชากรที่อาศัยในชานเมืองเฮย์มาร์เก็ตเกิดที่ประเทศไทย ไทยทาวน์ประกอบด้วยร้านอาหาร ร้านขายของชำ ร้านวิดีโอเกม และธุรกิจอื่น ๆ ชาวชาวไทย
ไทยทาวน์ก่อตั้งขึ้นในช่วงคริสต์ทศวรรษ 1990 เมื่อค่าเช่าค่อนข้างแพง และเนื่องจากย่านนี้เป็นแหล่งอาหารพิเศษของไทย ธุรกิจไทยจำนวนมากจึงย้ายเข้ามาอยู่ในพื้นที่นี้ ใน ค.ศ. 2013 พื้นที่นี้ได้รับการรับรองโดยนครซิดนีย์และได้ขึ้นป้ายไทยทาวน์อย่างเป็นทางการที่ถนนแคมป์เบลล์
ไชนาทาวน์ที่ก่อตั้งใน ค.ศ. 1980 และโคเรียทาวน์ตั้งอยู่ติดกับไทยทาวน์
วัฒนธรรม.
ไทยทาวน์เฉลิมฉลองเทศกาลไทยมากมายเช่นเทศกาลสงกรานต์ซึ่งจัดขึ้นทุกเดือนเมษายน (ปีใหม่ไทย)
นารายัณคัญช์

นารายัณคัญช์  เป็นเมืองทางตอนกลางของบังกลาเทศ ในอำเภอนารายัณคัญช์ ภาคธากา ใกล้กับเมืองหลวงธากามีประชากรประมาณ 2.2 ล้านคน เมืองนี้ตั้งอยู่ริมฝั่งแม่น้ำศีตลักษยา ท่าเรือนารายัณคัญช์เป็นศูนย์กลางการขนส่งและอุตสาหกรรมที่สำคัญ นอกจากนี้ยังเป็นศูนย์กลางของธุรกิจและอุตสาหกรรมโดยเฉพาะโรงงานปอและโรงงานแปรรูปและอุตสาหกรรมสิ่งทอของประเทศ เมืองมีชื่อเล่นว่าดันดีของบังกลาเทศเนื่องจากมีโรงงานปอจำนวนมาก
ทางหลวงแผ่นดินหมายเลข 3263

ทางหลวงแผ่นดินหมายเลข 3263 สายอยุธยา-สาลี เป็นทางหลวงแผ่นดินในจังหวัดพระนครศรีอยุธยาและจังหวัดสุพรรณบุรี เป็นถนนแอสฟัลต์ขนาด 4 ช่องจราจร เริ่มต้นที่อำเภอพระนครศรีอยุธยา บริเวณทางแยกจุดตัดกับถนนอู่ทอง (ถนนรอบเกาะเมืองพระนครศรีอยุธยา) ข้ามแม่น้ำเจ้าพระยา ผ่านทางเข้าวัดไชยวัฒนาราม ผ่านสี่แยกวรเชษฐ์ จุดตัดทางหลวงแผ่นดินหมายเลข 347 จากนั้นเข้าเขตอำเภอเสนา ข้ามแม่น้ำน้อย ผ่านแยกเสนา จุดตัดทางหลวงแผ่นดินหมายเลข 3111 และทางหลวงแผ่นดินหมายเลข 3454 เข้าเขตอำเภอบางซ้าย และเข้าเข้าเขตอำเภอบางปลาม้า จังหวัดสุพรรณบุรี ก่อนสิ้นสุดทางหลวงที่ทางแยกต่างระดับสาลี จุดบรรจบทางหลวงแผ่นดินหมายเลข 340 รวมระยะทางประมาณ 36.626 กิโลเมตร ในอดีตทางหลวงสายนี้มีขนาด 2 ช่องจราจรสวนทางกัน ซึ่งในปัจจุบันได้มีการขยายเป็น 4 ช่องจราจรตลอดสาย
ประวัติ.
เมื่อวันที่ 27 กันยายน พ.ศ. 2534 สมัยรัฐบาลนายอานันท์ ปันยารชุน ได้มีการออกพระราชบัญญัติเวนคืนอสังหาริมทรัพย์ ในท้องที่ตำบลบ้านป้อม อำเภอพระนครศรีอยุธยา ตำบลมหาพราหมณ์ ตำบลพระขาว ตำบลน้ำเต้า อำเภอบางบาล ตำบลบางนมโค ตำบลสามกอ ตำบลเจ้าเจ็ด อำเภอเสนา ตำบลแก้วฟ้า ตำบลบางซ้าย อำเภอบางซ้าย จังหวัดพระนครศรีอยุธยา และตำบลไผ่กองดิน ตำบลสาลี อำเภอบางปลาม้า จังหวัดสุพรรณบุรี เพื่อสร้างทางหลวงจังหวัดหมายเลข 3263 สายอยุธยา - บ้านสาลี พ.ศ. 2534 และเพื่อเชื่อมโยงโครงข่ายการเดินทางระหว่างจังหวัดพระนครศรีอยุธยา กับจังหวัดสุพรรณบุรี ให้สะดวกรวดเร็วยิ่งขึ้น
ตำบลศาลายา

ศาลายา เป็นตำบลในอำเภอพุทธมณฑล จังหวัดนครปฐม
ที่ตั้งและอาณาเขต.
ตำบลศาลายามีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลศาลายาแบ่งเขตการปกครองออกเป็น 6 หมู่บ้าน ได้แก่
เทศบาลเมืองคลองโยง

เทศบาลเมืองคลองโยง เป็นองค์กรปกครองส่วนท้องถิ่นรูปแบบเทศบาลเมืองในอำเภอพุทธมณฑล จังหวัดนครปฐม มีพื้นที่ครอบคลุมตำบลคลองโยงทั้งตำบล เดิมมีฐานะเป็นเทศบาลตำบล ต่อมาได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568
ที่ตั้งและอาณาเขต.
เขตเทศบาลเมืองคลองโยงตั้งอยู่ทางทิศตะวันออกของจังหวัดนครปฐม มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
หมู่บ้าน.
เทศบาลเมืองคลองโยงยังไม่มีการแบ่งเขตย่อยโดยตรง ส่วนตำบลคลองโยงแบ่งออกเป็น 8 หมู่บ้าน ได้แก่
ตำบลมหาสวัสดิ์ (อำเภอพุทธมณฑล)

มหาสวัสดิ์ เป็นตำบลในอำเภอพุทธมณฑล จังหวัดนครปฐม 
ที่ตั้งและอาณาเขต.
ตำบลมหาสวัสดิ์มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลมหาสวัสดิ์แบ่งเขตการปกครองออกเป็น 4 หมู่บ้าน ได้แก่
ตำบลมหาสวัสดิ์ (อำเภอบางกรวย)

มหาสวัสดิ์ เป็นตำบลในอำเภอบางกรวย จังหวัดนนทบุรี 
ที่ตั้งและอาณาเขต.
ตำบลมหาสวัสดิ์ตั้งอยู่ทางตอนกลางค่อนไปทางตะวันออกของอำเภอบางกรวย มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลมหาสวัสดิ์แบ่งเขตการปกครองออกเป็น 7 หมู่บ้าน ได้แก่
เทศมณฑลฮาร์ยู

เทศมณฑลฮาร์ยู  เป็นหนึ่งในสิบห้าเทศมณฑลของเอสโตเนีย ตั้งอยู่ทางตอนเหนือของเอสโตเนีย บนชายฝั่งตอนใต้ของอ่าวฟินแลนด์ และติดต่อกับเทศมณฑลแลเน-วิรูทางตะวันออก เทศมณฑลแยร์วาทางตะวันออกเฉียงใต้ เทศมณฑลรัปลาทางใต้ เทศมณฑลแลเนทางตะวันตกเฉียงใต้ เทศมณฑลนี้เป็นที่ตั้งของ ทาลลินน์ เมืองหลวงของประเทศ
ทะเลสาบอือเลมิสเต

ทะเลสาบอือเลมิสเต  เป็นทะเลสาบที่ใหญ่ที่สุดที่ล้อมรอบรอบทาลลินน์, เอสโตเนีย เป็นทะเลสาบที่ใหญ่ที่สุดในรอบทาลลินน์เอสโตเนีย ทะเลสาบอือเลมิสเตเป็นส่วนสำคัญของระบบน้ำประปาทาลลินน์ซึ่งส่วนใหญ่ของเมืองจะได้รับน้ำดื่มมาจากที่นี่ ทะเลสาบนี้ถูกเติมโดยลำธารกุรนาและแม่น้ำปาริตา
Tallinn Water Company, AS Tallinna Vesi มีโรงบำบัดน้ำบนชายฝั่งทางเหนือของทะเลสาบซึ่งจ่ายน้ำ 90% ให้กับเมือง ส่วนที่เหลืออีก 10% มาจากบ่อน้ำบาดาลซึ่งในขณะนี้ไม่จำเป็นเพราะทะเลสาบสามารถหาน้ำให้ทั้งเมือได้ แต่เป็นแหล่งสำรองในกรณีที่ทะเลสาบปนเปื้อน เมื่อพิจารณาจากความใกล้ชิดของสนามบินทาลลินน์ไปยังทะเลสาบความเสี่ยงดังกล่าวจะไม่สำคัญมากนัก
วัดแสงสิริธรรม

วัดแสงสิริธรรม หรือชื่อเดิม วัดขวิด เป็นวัดราษฎร์เก่าแก่ตั้งแต่สมัยต้นกรุงรัตนโกสินทร์ ตั้งอยู่ในหมู่ที่ 5 บ้านเตาอิฐ ตำบลท่าอิฐ อำเภอปากเกร็ด จังหวัดนนทบุรี สร้างขึ้นราวปี พ.ศ. 2327 สำหรับชื่อวัดแสงสิริธรรมในปัจจุบันนั้น ได้รับพระราชทานวิสุงคามสีมาเมื่อปี พ.ศ. 2334 ในสมัยรัชกาลที่ 1 นับตั้งแต่บัดนั้นเป็นต้นมา
วัดแสงสิริธรรมมีจุดเด่นที่สำคัญ คือ พระอุโบสถและเจดีย์รายเก่า ภายในพระอุโบสถประดิษฐานพระประธานพระพุทธศรีโรจนชัย หรือที่ชาวบ้านเรียก หลวงพ่อโต พระพุทธรูปปูนปั้นปางมารวิชัย กับหลวงพ่อดำ พระพุทธรูปหล่อสัมฤทธิ์ปางมารวิชัยสมัยอยุธยา ซึ่งมีประวัติเคยมีการลักลอกโจรกรรมถึงสามครั้งแต่ก็ไม่สำเร็จ
ในวันที่ 19 มกราคม พ.ศ. 2558 วัดแสงสิริธรรมได้รับการขึ้นทะเบียนจากกรมศิลปากรเป็นโบราณสถาน ระบุ 24 มีนาคม 2558 เล่ม 132 ตอนพิเศษ 65 ง หน้า 26 ปัจจุบัน นอกจากตัววัดแสงสิริธรรมแล้ว ยังมีตลาดน้ำขนาดเล็กซึ่งตั้งอยู่ติดกับพระอุโบสถเก่า เป็นแหล่งท่องเที่ยวโดยรอบเกาะเกร็ดรอบนอกอีกแห่งหนึ่งของจังหวัดนนทบุรี
การปิดล้อมพอร์ตอาร์เธอร์

การปิดล้อมพอร์ตอาร์เธอร์ ("Ryojun Kōisen"; , "Oborona Port-Artura", 1 สิงหาคม 1904 – 2 มกราคม 1905),คือการปิดล้อมเมืองท่าน้ำลึกของรัสเซียบนคาบสมุทรเหลียวตงในแมนจูเรีย นอกจากนี้การปิดล้อมพอร์ตอาร์เธอร์ยังเป็นการต่อสู้บนพื้นดินที่กินเวลานาที่สุดในสงครามรัสเซีย–ญี่ปุ่นอีกด้วย
พอร์ตอาร์เธอร์ได้รับการยอมรับอย่างกว้างขวางว่าเป็นเมืองที่มีป้อมปืนใหญ่แข็งแกร่งที่สุดในโลก อย่างไรก็ตามในช่วงสงครามจีน-ญี่ปุ่นครั้งที่ 1 กองทัพญี่ปุ่นภายใต้การนำของโนกิ มาเรสุเกะ ได้เข้าโจมตีเมืองนี้ที่มีทหารของจีนสมัยราชวงศ์ชิงควบคุมอยู่ได้ โดยใช้เวลาเพียงไม่กี่วัน และด้วยชัยชนะอย่างง่ายดายที่ญี่ปุ่นสู้รบกับจีนทำให้ทางญี่ปุ่นคาดว่าจะสามารถเอาชนะรัสเซียได้พอร์ตอาร์เธอร์ได้อย่างง่ายดาย แต่ว่าทางญี่ปุ่นประเมินความสามารถของป้อมปืนใหญ่ทางรัสเซียน้อยไป ทำให้การต่อสู้กินเวลานานกว่า 5 เดือน และสูญเสียไปอีกจำนวนมาก
การปิดล้อมพอร์ตอาร์เธอร์นั้นแสดงถึงความก้าวหน้าในเทคโนโลยีสงครามสมัยต้นศตวรรษที่ 20 อย่างเช่น มีการใช้ปืนใหญ่28 cm howitzer L/10 ที่สามารถยิงกระสุนได้ไกลถึง 8 กิโลเมตร ปืนกลแมกซิม การฉายไฟ การติดต่อสื่อสารทางวิทยุ การใช้ทุ่นระเบิด การใช้ระเบิดมือ รวมถึงการขุดสนามเพลาะในการต่อสู้อีกด้วย
การลักพาตัวและการฆาตกรรมเคนเนธ บิกลีย์

เคนเนธ จอห์น บิกลีย์ (22 เมษายน ค.ศ. 1942 – 7 ตุลาคม ค.ศ. 2004) เป็นวิศวกรโยธาชาวอังกฤษผู้ซึ่งถูกลักพาตัวในเขตอัลมันศูรของกรุงแบกแดด ประเทศอิรัก ในวันที่ 16 กันยายน ค.ศ. 2004 พร้อมกับแจ็ก เฮนส์ลีย์ และยูจีน อาร์มสตรอง เพื่อนร่วมงานของเขา ซึ่งทั้งคู่เป็นพลเมืองสหรัฐ ชายทั้งสามคนทำงานให้กับกัลฟ์ซัพพลายแอนด์คอมเมอร์เชียลเซอร์วิส ซึ่งเป็นบริษัทของคูเวตที่ทำงานเกี่ยวกับโครงการฟื้นฟูในอิรัก พวกเขารู้ว่าบ้านของพวกเขากำลังถูกจับตามองอยู่และตระหนักว่าพวกเขาตกอยู่ในอันตรายอย่างใหญ่หลวง เมื่อยามเฝ้าบ้านชาวอิรักของพวกเขาแจ้งว่าเขากำลังออกจากงานเนื่องจากถูกคุกคามโดยกองกำลังติดอาวุธ เพื่อปกป้องคนงานชาวอเมริกันและชาวอังกฤษ บิกลีย์และชาวอเมริกันอีกสองคนตัดสินใจว่ามันคุ้มค่ากับความเสี่ยงและยังคงอาศัยอยู่ในบ้านต่อไป กระทั่งทั้งหมดถูกลักพาตัวและถูกตัดศีรษะ
ในวันที่ 18 กันยายน เตาฮีดและญิฮาด (พระเจ้าและญิฮาดมีหนึ่งเดียว) ซึ่งเป็นกลุ่มอิสลามหัวรุนแรง ที่นำโดยอะบู มูศอบ อัซซอร์กอวี ชาวจอร์แดน ได้เปิดตัววิดีโอของชายสามคนที่กำลังคุกเข่าต่อหน้าธงเตาฮีดและญิฮาด ผู้ลักพาตัวกล่าวว่าพวกเขาจะฆ่าคนภายใน 48 ชั่วโมงหากข้อเรียกร้องของพวกเขาสำหรับการปล่อยตัวนักโทษหญิงชาวอิรักที่กองกำลังพันธมิตรได้จับไว้ไม่ได้รับการยินยอม อาร์มสตรองถูกฆ่าตายเมื่อวันที่ 20 กันยายนเมื่อสิ้นสุดกำหนดเวลา ส่วนเฮนส์ลีย์ในอีก 24 ชั่วโมงต่อมา และบิกลีย์ในอีกสองสัปดาห์ต่อมา แม้จะมีการพยายามแทรกแซงของสภามุสลิมแห่งอังกฤษและการแทรกแซงโดยอ้อมของรัฐบาลอังกฤษ ทว่าวิดีโอการสังหารได้ถูกโพสต์บนเว็บไซต์และบล็อก
การจับกุมและการต่อรองเพื่อปล่อยตัว.
หลังจากอาร์มสตรองและเฮนส์ลีย์ถูกฆ่าตาย รัฐบาลอังกฤษและสื่อต่าง ๆ ได้ตอบสนองด้วยการเปลี่ยนเคราะห์กรรมของบิกลีย์ให้กลายเป็นประเด็นทางการเมืองที่สำคัญของสหราชอาณาจักรในช่วงเวลานี้ ซึ่งนำไปสู่การอ้างว่ารัฐบาลกลายเป็นตัวประกันต่อสถานการณ์ รัฐมนตรีต่างประเทศอังกฤษ แจ็ก สตรอว์ และนายกรัฐมนตรี โทนี แบลร์ ได้ติดต่อครอบครัวบิกลีย์เป็นการส่วนตัวหลายครั้งเพื่อรับรองว่าทุกอย่างเป็นไปได้ เว้นไว้แต่การเจรจาโดยตรงกับผู้ลักพาตัว มีการรายงานด้วยว่าทีมหน่วยปฏิบัติการพิเศษทางอากาศ (SAS) ได้รับการเตรียมพร้อมในอิรักในภารกิจกู้ภัยที่อาจเป็นไปได้
รัฐบาลอังกฤษออกแถลงการณ์ว่าไม่มีนักโทษหญิงชาวอิรัก และผู้หญิงเพียงสองคนที่ทราบว่าอยู่ในความดูแลของสหรัฐคือนักวิทยาศาสตร์ชาวอิรักที่มีชื่อเสียงสูงสองคน ได้แก่ รีฮาบ ฏอฮา ผู้รับการศึกษาในอังกฤษ และฮูดา ศอลีห์ มาฮ์ดี อัมมาช ผู้รับการศึกษาในสหรัฐ ผู้หญิงทั้งสองเข้าร่วมโครงการอาวุธชีวภาพของอิรักตามการตรวจสอบอาวุธของสหประชาชาติ ซึ่งก่อนหน้านี้รายงานข่าวระบุว่าผู้หญิงอิรักคนอื่น ๆ ถูกควบคุมตัวในสหรัฐจริง แต่ไม่มีใครรู้ว่ารายงานเหล่านี้ล้าสมัยในช่วงเวลาของการลักพาตัวของบิกลีย์เพียงใด รัฐบาลชั่วคราวของอิรักระบุว่าสามารถปล่อยตัวฏอฮาและอัมมาชได้ทันที โดยเน้นว่าสิ่งนี้กำลังจะเกิดขึ้นอยู่ดี เนื่องจากไม่มีการตั้งข้อหาใด ๆ กับผู้หญิง
เยนานช่อง

เยนานช่อง ("ธารน้ำมัน") เป็นเมืองศูนย์กลางการปกครองของอำเภอเยนานช่องในจังหวัดมะกเว ภาคมะกเว ประเทศพม่า ตั้งอยู่ใกล้กับแม่น้ำอิรวดีทางตอนกลางของประเทศ ห่างจากย่างกุ้งไปทางทิศเหนือประมาณ 584 กิโลเมตร (ประมาณ 363 ไมล์) เมืองนี้เป็นเมืองใหญ่ที่สุดเป็นอันดับที่ 4 ของเขต
เชาะ

เชาะ  เป็นเมืองและท่าเรือในประเทศในภาคมะกเวทางภาคกลางตอนบนของประเทศพม่า ตั้งอยู่บนฝั่งตะวันออกของแม่น้ำอิรวดี ตรงข้ามเมืองเซะพยู โดยมีสะพานเชื่อมการคมนาคมระหว่างเมืองทั้งสอง
สุรศักดิ์ ตังสุรัตน์

นาวาเอก สุรศักดิ์ ตังสุรัตน์ (เกิด 1 มกราคม พ.ศ. 2508) หรือคนส่วนใหญ่เรียก โค้ชหมี เป็นอดีตนักฟุตบอลทีมชาติไทยชุดแชมป์ซีเกมส์ ครั้งที่ 15 และทีมชาติไทยชุดแชมป์ซีเกมส์ ครั้งที่ 17
ประวัติ.
สุรศักดิ์ อดีตทีมชาติไทย ผู้ที่โยนให้ซิโก้โหม่งแจ้งเกิดทีมชาติและคว้าแชมป์ซีเกมส์ ครั้งที่ 13 โดยการเอาชนะพม่า 4-3
สุรศักดิ์ เคยทำผลงานได้อย่างยอดเยี่ยม ในการเป็นหัวหน้าผู้ฝึกสอนพาทีมเมืองทองฯ ยูไนเต็ด ก้าวเลื่อนชั้นจากดิวิชั่น 1 สู่ไทยลีกได้เป็นผลสำเร็จ ในฐานะ แชมป์ดิวิชั่น 1 และ ผู้ฝึกสอนยอดเยี่ยม ก่อนที่จะคุมทีมเมืองทองฯ ยูไนเต็ด ต่อในไทยลีกอีก 5 นัด และพาทีมทำผลงานสุดแกร่งไร้พ่าย แต่เนื่องจากติดในส่วนของราชการ จึงขอลาทีม และให้ อรรถพล ปุษปาคม เข้ารับหน้าที่แทนในปี 2552
15 เมษายน พ.ศ. 2554 สุรศักดิ์ เข้ารับตำแหน่งที่ปรึกษาเทคนิคควบตำแหน่งกุนซือขัดตาทัพของทีมให้กับ สุพรรณบุรี เอฟซี แทนที่ "วิลสัน โทลิโด้" ที่ทำผลงานออกสตาร์ตด้วยผลงานน่าผิดหวัง โดยลงสนามไปแล้ว 8 นัด ชนะ 1 เสมอ 3 และแพ้ 4 นัด เก็บได้เพียงแค่ 6 แต้มเท่านั้น หลังจากการเข้ามาของ สุรศักดิ์ โดยนัดแรกเปิดบ้านต้อนรับการมาเยือนของ "กระทิงเหล็ก" บางกอก เอฟซี ก่อนที่จะเสมอกันไป 2-2 โดยถือเป็นการเริ่มต้นที่ไม่เลวทีเดียว นัดที่สองบุกไปเยือน "พญาอินทรี" ไทยฮอนด้า ก่อนที่จะเฉือนเอาชนะไปได้หวุดหวิด 1-0 และนัดที่สามเปิดรังเหย้าเชือด "ฟอร์ซ่า" สมุทรปราการ ศุลกากร ไปอย่างสนุก 1-0 รวมผลงาน 3 นัด ชนะ 2 เสมอ 1 แพ้ 0 เก็บได้ 7 แต้ม สร้างความพอใจให้กับ วราวุธ ศิลปอาชา และแฟนบอลสุพรรณบุรีกับอย่างยิ่ง ซึ่งวราวุธ บอสใหญ่ของสุพรรณบุรี เอฟซี ก็อยากให้ สุรศักดิ์ มาทำทีมถาวรแต่เนื่องจากติดหน้าที่ของราชการ จึงไม่สามารถทำทีมสุพรรณบุรีแบบเต็มเวลาได้ ทางสโมสรสุพรรณบุรีเอฟซีจึงตัดสินใจดึง เรเน่ เดอซาเยียร์ กุนซือใหญ่ชาวเบลเยียม เข้ารับหน้าที่แทน
นอกจากนี้ สุรศักดิ์ ยังได้ชื่อเสียงให้กับวงการคนหูหนวกแห่งประเทศไทยในการคุมทีม ฟุตบอลคนหูหนวกทีมชาติไทย ชนะทีมฟุตบอลคนหูหนวกทีมชาติญี่ปุ่น คว้าอันดับ 1 ของเอเชีย และคว้าอันดับ 7 ของโลก ในศึกชิงแชมป์ฟุตบอลโลก ครั้งที่ 2 ที่เมืองอัลคาร่า ประเทศตุรกี ซึ่งทั้งคู่ผ่านเข้ามาในรอบ 8 ทีมสุดท้าย โดยรายการระดับโลกนี้ที่มี 16 ทีมมาทำการแข่งขัน จากการคลอลิฟลาย 125 ประเทศ
ธันวาคม พ.ศ. 2556 สุรศักดิ์ ตอบรับเข้ารับตำแหน่งกุญซือทีมตะหานน้ำ ราชนาวีสโมสร ในศึกยามาฮ่า ลีกวัน ที่ก่อนหน้านี้เกิดการเปลี่ยนแปลงครั้งใหญ่ในเรื่องของกุนซือหลังจากที่ทางสโมสรประกาศแยกทางกับ อาจหาญ ทรงงามทรัพย์ และได้ทำการดันทางด้าน สุรศักดิ์ มือขวาเข้าทำหน้าที่แทนในฤดูกาล 2014 
1 พฤศจิกายน พ.ศ. 2557 คุมทีม ราชนาวีสโมสร ได้อันดับ 3 คว้าตั๋วไทยลีกใบสุดท้ายเลื่อนชั้นสู่ไทยลีกเป็นผลสำเร็จ โดยการคุมทีมเปิดบ้านยันเสมอกับ บางกอก เอฟซี 1-1 นอกจากนี้ยังคุมทีมราชนาวีสโมสรทำผลงานรอบ 32 ทีมในรายการ มูลนิธิไทยคมเอฟเอคัพ 2014 และ โตโยต้าลีก คัพ 2014 
ธันวาคม พ.ศ. 2558 สุรศักดิ์ หัวหน้าผู้ฝึกสอนนักกีฬาฟุตบอลคนพิการสมองชาติไทย นำทัพสู้ศึก อาเซียนพาราเกมส์ ครั้งที่ 8 ณ ประเทศสิงคโปร์ โดยทำผลงานได้อย่างยอดเยี่ยมเป็นแชมป์ของรายการนี้ด้วยรูปแบบการเล่นที่น่าประทับใจ และการแก้เกมส์อย่างเหนือชั้น ทำให้ทุกครั้งที่ประเทศไทยลงสนาม จะได้รับเสียงเชียร์จากกองเชียร์มากมายทั้งไทยและต่างประเทศ
วุลลองกอง

วุลลองกอง  หรือชื่อไม่เป็นทางการว่า เดอะกอง (The Gong) เป็นเมืองชายทะเลในแคว้นอิลลาวาร์รา (Illawarra) ในรัฐนิวเซาท์เวลส์ ประเทศออสเตรเลีย วุลลองกองตั้งอยู่บนเส้นชายหาดระหว่างที่ลาดชันอิลลาวาร์รา และมหาสมุทรแปซิฟิก อยู่ทางใต้ของศูนย์กลางของซิดนีย์ ราว 68 กม. (51 ไมล์) จากข้อมูลสำมะโนประชากรในเขตเมือง วุลลากองมีประชากร 299,203 คน เมื่อเดือนมิถุนายน ค.ศ. 2017 เป็นเมืองใหญ่เป็นอันดับ 3 ของรัฐนิวเซาท์เวลส์รองจากซิดนีย์และนิวคาสเซิล และเป็นเมืองใหญ่เป็นอันดับ 10 ของออสเตรเลีย นายกเทศมนตรีคนปัจจุบันชื่อ กอร์ดอน แบรดเบอรี ที่ได้รับเลือกในปี 2018